text:
Essuula 1
1 Pawulo ne Timoseewo, abaddu ba Kristo Yesu, eri abatukuvu bonna mu Kristo Yesu abali mu Firipi, wamu n'abalabirizi n'abaweereza:
2 ekisa kibeerenga gye muli n'emirembe ebiva eri Katonda Kitaffe ne Mukama waffe Yesu Kristo.
3 Nneebaza Katonda wange buli lwe mbajjukira,
4 ennaku zonna buli lwe mbasabira mwenna nsaba n'essanyu,
5 olw'okussa ekimu kwammwe okw'okubunya enjiri okuva ku lunaku olw'olubereberye okutuusa kaakano;
6 nga ntegeeredde ddala kino ng'oyo eyatandika omulimu omulungi mu mmwe aligutuukiriza okutuusa ku lunaku lwa Yesu Kristo:
7 nga bwe kiri ekirungi nze okulowoozanga ekyo gye muli mwenna, kubanga ndi nammwe mu mutima gwange, bwe mussa ekimu mwenna awamu nange mu kisa, mu kusibibwa kwange era ne mu kuwolerezanga enjiri n'okuginywezanga.
8 Kubanga Katonda ye mujulirwa wange, bwe mbalumirwa omwoyo mwenna mu kusaasira kwa Kristo Yesu.
9 Era kino kye nsaba okwagala kwammwe kweyongereyongerenga kusukkirirenga mu kutegeera n'okwawula kwonna:
10 mulyoke musiimenga ebisinga obulungi; mubeerenga abatalina bukuusa era abatalina kabi okutuusa ku lunaku lwa Kristo;
11 nga mujjudde ebibala eby'obutuukirivu, ebiriwo ku bwa Yesu Kristo, Katonda aweebwe ekitiibwa, atenderezebwe.
12 Naye njagala mmwe okutegeera, ab'oluganda, ng'ebyambaako byajja lwa kubunya bubunya enjiri;
13 n'okusibibwa kwange ne kulyoka kulabika mu Kristo eri basserikale bonna aba kabaka, n'abalala bonna;
14 n'ab'oluganda abasinga obungi mu Mukama waffe ne balyoka baguma olw'okusibwa kwange ne beeyongeranga nnyo okwaŋŋanga okubuuliranga ekigambo kya Katonda nga tebatya.
15 Abalala babuulira Kristo lwa buggya n'okuyomba; era n'abalala bamubuulira lwa kisa:
16 bano babuulira lwa kwagala, nga bamanyi nga nnateekebwawo lwa kuwolerezanga enjiri:
17 naye bali babuulira Kristo olw'okuyomba, si mu mazima, nga balowooza okundeetera ennaku mu kusibibwa kwange.
18 Naye n'ekyo nsonga? wabula nga mu ngeri zonna, oba mu bukuusa oba mu mazima, Kristo abuulirwa; n'ekyo nkisanyukidde, weewaawo era ndisanyuka.
19 Kubanga mmanyi ng'ekyo kirinviiramu obulokozi olw'okusaba kwammwe n'okuweebwa Omwoyo wa Yesu Kristo,
20 nga bwe ntunuulira ennyo ne nsuubira nga ssirikwatibwa nsonyi mu kigambo kyonna, wabula nga Kristo, ennaku zonna, era ne kaakano anaagulumizibwanga mu mubiri gwange mu buvumu bwonna, oba mu bulamu oba mu kufa.
21 Kubanga gye ndi okuba omulamu ye Kristo, n'okufa ge magoba.
22 Naye oba ng'okuba omulamu mu mubiri, okwo nga kye kibala eky'omulimu gwange, kale ssimanyi kye nneeroboza.
23 Naye nziyizibwa enjuyi zombiriri, nga nneegomba okugenda okubeera ne Kristo; kubanga kwe kusinga ennyo nnyini:
24 naye okubeera mu mubiri kwe kusinga okwetaagibwa ku lwammwe.
25 Era, kubanga ntegeeredde ddala bwe ntyo, mmanyi nga ndibeera, era ndibeera wamu nammwe mwenna, olw'okuyitirira kwammwe n'okusanyuka olw'okukkiriza:
26 okwenyumiriza kwammwe kulyoke kusukkirire mu Kristo Yesu ku bwange, nze olw'okujja gye muli nate.
27 Naye kyokka okutambula kwammwe kubeerenga nga bwe kigwanira enjiri ya Kristo: bwe ndijja okubalabako oba nga ssiriiwo, ndyoke mpulire ebifa gye muli, nga munywedde mu mwoyo gumu, nga mulwaniriranga okukkiriza okw'enjiri n’emmeeme emu;
28 so nga temukangibwa balabe mu kigambo kyonna: ke kabonero ddala gye bali ak'okuzikirira, naye eri mmwe ka bulokozi, era obuva eri Katonda;
29 kubanga mwaweebwa ku lwa Kristo si kumukkiriza kwokka, era naye n'okubonaabonanga ku lulwe:
30 nga mulina okulwana kuli kwe mwalaba gye ndi, era kwe muwulira kaakano okuli gye ndi.


c: text/html

text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
14 Mu biro ebyo, Abiya mutabani wa Yerobowaamu yalwala.
2 Awo Yerobowaamu n’agamba mukazi we nti: “Weefuule ng’omuntu omulala baleme kutegeera nti oli muka Yerobowaamu, ogende e Siiro. Eyo we wali nnabbi Akiya eyagamba nti ndiba kabaka w’abantu bano.+
3 Twala emigaati kkumi n’obugaati n’eccupa y’omubisi gw’enjuki, ogende gy’ali. Ajja kukubuulira ekinaatuuka ku mwana.”
4 Mukazi wa Yerobowaamu n’akola kye yamugamba. Yayimuka n’agenda e Siiro+ n’atuuka ku nnyumba ya Akiya. Amaaso ga Akiya gaali gatunudde butereevu mu maaso naye nga tasobola kulaba olw’obukadde.
5 Naye Yakuwa yali amaze okugamba Akiya nti: “Laba, mukazi wa Yerobowaamu ajja okukwebuuzaako ebikwata ku mwana we, olw’okuba mulwadde. Nja kukubuulira ky’onoomugamba. Bw’anaatuuka ajja kwefuula ng’omuntu omulala.”
6 Akiya olwamuwulira ng’ayingira mu mulyango, n’amugamba nti: “Yingira ggwe muka Yerobowaamu. Lwaki weefudde ng’omuntu omulala? Ntumiddwa okukutegeeza amawulire amabi.
7 Genda ogambe Yerobowaamu nti, ‘Bw’ati Yakuwa Katonda wa Isirayiri bw’agamba: “Nnakulonda mu bantu bo, ne nkufuula omukulembeze w’abantu bange Abayisirayiri.+
8 Oluvannyuma nnaggya obwakabaka ku nnyumba ya Dawudi ne mbukuwa.+ Naye tobadde ng’omuweereza wange Dawudi, eyakwata ebiragiro byange n’angoberera n’omutima gwe gwonna, ng’akola ebyo byokka ebyali ebirungi mu maaso gange.+
9 Naye ggwe weeyisizza bubi nnyo n’okusinga bonna abaakusooka, era weekoledde katonda omulala, n’ekifaananyi eky’ekyuma, okunnyiiza,+ era nze gw’okubye amabega.+
10 Olw’ensonga eyo ŋŋenda kuleeta emitawaana ku nnyumba ya Yerobowaamu, era nja kuzikiriza abasajja bonna ab’omu nnyumba ya Yerobowaamu, nga mw’otwalidde abateesobola era abatalina maanyi mu Isirayiri, era nja kwerera ddala ab’ennyumba ya Yerobowaamu,+ ng’omuntu bw’ayera obusa okutuusa lwe buggwerawo ddala!
11 Oyo yenna ku b’omu nnyumba ya Yerobowaamu alifiira mu kibuga, embwa zirimulya; n’oyo alifiira ku ttale, ebinyonyi eby’omu bbanga birimulya, kubanga Yakuwa y’akyogedde.”’
12 “Kaakano situka oddeyo mu nnyumba yo. Bw’onootuuka bw’oti mu kibuga, omwana ajja kufa.
13 Abayisirayiri bonna bajja kumukungubagira bamuziike, kubanga ye yekka mu b’omu nnyumba ya Yerobowaamu ajja okuziikibwa mu ntaana, kubanga mu bantu bonna ab’ennyumba ya Yerobowaamu Yakuwa Katonda wa Isirayiri gw’alabyemu ekirungi.
14 Yakuwa ajja kweteerawo kabaka anaafuga Isirayiri, era ajja kuzikiriza ab’ennyumba ya Yerobowaamu+ okuva ku lunaku olwo n’okweyongerayo, ne kaakati.
15 Yakuwa ajja kukuba Isirayiri, ebe ng’olumuli oluyuuzibwayuuzibwa mu mazzi, era ajja kusiguukulula Isirayiri mu nsi eno ennungi gye yawa bajjajjaabwe,+ era ajja kubasaasaanyiza emitala w’Omugga,+ kubanga baakola ebikondo ebisinzibwa,+ ne banyiiza Yakuwa.
16 Ate era ajja kwabulira Isirayiri olw’ebibi Yerobowaamu by’akoze n’olw’ebyo by’aleetedde Isirayiri okukola.”+
17 Awo muka Yerobowaamu n’ayimuka n’agenda, n’atuuka e Tiruza. Bwe yali nga yaakatuuka ku mulyango gw’ennyumba ye, omwana n’afa.
18 Ne bamuziika, Isirayiri yonna n’emukungubagira, nga Yakuwa bwe yali ayogedde okuyitira mu muweereza we nnabbi Akiya.
19 Ebyafaayo ebirala ebikwata ku Yerobowaamu, entalo ze yalwana+ n’engeri gye yafugamu, biwandiikiddwa mu kitabo ky’ebyafaayo by’ekiseera kya bakabaka ba Isirayiri.
20 Yerobowaamu yafugira emyaka 22, oluvannyuma n’agalamizibwa wamu ne bajjajjaabe,+ Nadabu mutabani we n’amusikira ku bwakabaka.+
21 Mu kiseera ekyo Lekobowaamu mutabani wa Sulemaani yali afuuse kabaka mu Yuda. Yalina emyaka 41 we yatandikira okufuga era yafugira emyaka 17 mu Yerusaalemi, ekibuga Yakuwa kye yalonda+ mu bika bya Isirayiri byonna okuteeka omwo erinnya lye.+ Nnyina yali ayitibwa Naama, Omwamoni.+
22 Abantu b’omu Yuda baali bakola ebintu ebibi mu maaso ga Yakuwa,+ era olw’ebibi bye baakola baamunyiiza okusinga bajjajjaabwe.+
23 Nabo beezimbiranga ebifo ebigulumivu, n’empagi ezisinzibwa, n’ebikondo ebisinzibwa,+ ku busozi bwonna obuwanvu+ ne wansi wa buli muti ogulina ebikoola ebingi.+
24 Ate era mu nsi mwalimu bamalaaya abasajja ab’omu yeekaalu.+ Baakola eby’omuzizo byonna ebyakolebwanga amawanga Yakuwa ge yagoba mu maaso g’Abayisirayiri.
25 Mu mwaka ogw’okutaano ogw’obufuzi bwa Kabaka Lekobowaamu, Kabaka Sisaki+ owa Misiri yalumba Yerusaalemi.+
26 Yatwala eby’obugagga eby’omu nnyumba ya Yakuwa n’eby’omu nnyumba ya kabaka.+ Yatwala buli kintu, n’atwaliramu n’engabo zonna eza zzaabu Sulemaani ze yakola.+
27 Awo Kabaka Lekobowaamu n’akola engabo ez’ekikomo okudda mu kifo kyazo, n’azikwasa abakulu b’abakuumi abaakuumanga ku mulyango oguyingira mu nnyumba ya kabaka.
28 Buli kabaka lwe yajjanga mu nnyumba ya Yakuwa, abakuumi baazikwatanga, ate oluvannyuma ne bazizzaayo mu kisenge ky’abakuumi.
29 Ebyafaayo ebirala ebikwata ku Lekobowaamu, ebyo byonna bye yakola, biwandiikiddwa mu kitabo ky’ebyafaayo by’ekiseera kya bakabaka ba Yuda.+
30 Buli kiseera waabangawo entalo wakati wa Lekobowaamu ne Yerobowaamu.+
31 Awo Lekobowaamu n’agalamizibwa wamu ne bajjajjaabe, n’aziikibwa ne bajjajjaabe mu Kibuga kya Dawudi.+ Nnyina yali ayitibwa Naama, Omwamoni.+ Awo Abiyaamu+ mutabani we n’amusikira ku bwakabaka.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
1 Bassekabaka 14
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg

robotstxt: allowed

filter: keep


text: 3 Twetaaga nate okwesemba ffekka gye muli? Oba okufaananako abantu abamu, naffe twetaaga amabaluwa agatusemba gye muli oba okuva gye muli?2 Mmwe mmwennyini mmwe mabaluwa gaffe+ agawandiikiddwa ku mitima gyaffe agamanyiddwa era agasomebwa abantu bonna.3 Kyeyolese bulungi nti muli bbaluwa ya Kristo gye twawandiika ffe ng’abaweereza,+ etaawandiikibwa na bwino wabula n’omwoyo gwa Katonda omulamu, era teyawandiikibwa ku bipande eby’amayinja,+ wabula ku mitima.*+4 Era okuyitira mu Kristo tulina obwesige nga buno eri Katonda.5 Tetukitwala nti ebisaanyizo bye tulina twabifuna ku lwaffe; byava eri Katonda,+6 eyatuwa ebisaanyizo eby’okubeera abaweereza ab’endagaano empya,+ si ab’amateeka agali mu buwandiike,+ wabula ab’omwoyo; kubanga amateeka agali mu buwandiike gasalira omuntu omusango ogw’okufa,+ naye omwoyo guwa omuntu obulamu.+7 Bwe kiba nti Amateeka agaleeta okufa era agaayolebwa mu nnukuta ku mayinja+ gajjira mu kitiibwa, abaana ba Isirayiri ne baba nga tebasobola kwekaliriza Musa mu maaso olw’ekitiibwa ekyali mu maaso ge,+ ekitiibwa ekyali eky’okuggwaawo,8 obuweereza obw’omwoyo+ tebusingawo nnyo okuba obw’ekitiibwa?+9 Bwe kiba nti Amateeka agaleetera omuntu okusingibwa omusango+ gaali ga kitiibwa,+ obuweereza obw’obutuukirivu bwa kitiibwa nnyo n’okusingawo.+10 Mu butuufu, n’ekyo ekyali eky’ekitiibwa kiggiddwako ekitiibwa olw’ekitiibwa ekikisinga.+11 Bwe kiba nti ekyo ekyali eky’okuggibwawo kyaleetebwa mu kitiibwa,+ ekyo eky’okusigalawo ebbanga lyonna kyandibadde n’ekitiibwa ekisingawo.+12 Nga bwe tulina essuubi eryo,+ twogerera ddala n’obuvumu,13 era tetukola nga Musa, eyeebikkanga ekitambaala mu maaso,+ abaana ba Isirayiri baleme okwekaliriza enkomerero y’ekyo ekyali eky’okuggibwawo.14 Naye obusobozi bwabwe obw’okulowooza bwaddirira.+ Kubanga n’okutuusa leero ekibikka kye kimu kibabeerako ng’endagaano enkadde esomebwa,+ kubanga kiggibwawo okuyitira mu Kristo.+15 Mu butuufu, n’okutuusa leero, buli ebitabo bya Musa lwe bisomebwa,+ ekibikka kibeera ku mitima gyabwe.+16 Naye bwe wabaawo adda eri Yakuwa* ekibikka kiggibwawo.+17 Yakuwa* gwe Mwoyo,+ era omwoyo gwa Yakuwa we guba wabaawo eddembe.+18 Era ffe ffenna abatabikkiddwa ku maaso twoleka ekitiibwa kya Yakuwa* ng’endabirwamu, era tukyusibwa mu kifaananyi kye kimu okuva mu kitiibwa ekimu okudda mu kirala, nga Yakuwa* Omwoyo bw’akolera ddala.+


text:
ESSUULA 63
Yesu Ayogera ku Kwesittala ne ku Kwonoona
MATAYO 18:6-20 MAKKO 9:38-50 LUKKA 9:49, 50
AYOGERA KU KWESITTALA
SINGA OW’OLUGANDA AKOLA EKIBI
Yesu yaakamala okulaga abayigirizwa be engeri gye basaanidde okwetwalamu. Basaanidde okwetwala ng’abaana abato, aba wansi era abatalina bitiibwa. Abayigirizwa basaanidde okusembeza abo abalinga abaana abato ku lw’erinnya lya Yesu, mu ngeri eyo ne baba ng’abasembezza Yesu.—Matayo 18:5.
Emabegako awo, abatume baawakanye ku nsonga ekwata ku ani asinga obukulu mu bo, era Yesu n’abawabula. Kati omutume Yokaana aleetawo ensonga endala ekwata ku kintu ekibaddewo: “Twalaba omusajja agoba dayimooni mu linnya lyo ne tugezaako okumugaana, kubanga takugoberera wamu naffe.”—Lukka 9:49.
Kyandiba nti Yokaana alowooza nti abatume bokka be balina obuyinza okuwonya abalala oba okugoba dayimooni? Bwe kiba kityo, kijja kitya okuba nti omusajja oyo Omuyudaaya asobodde okugoba emyoyo emibi? Yokaana awulira nti omusajja oyo tasaanidde kukola byamagero okuva bwe kiri nti tatambulira wamu ne Yesu era n’abatume.
Kyewuunyisa nnyo Yokaana, Yesu bw’agamba nti: “Temumugaana kubanga tewali n’omu akola kyamagero mu linnya lyange ate amangu ago n’anjogerako obubi. Oyo atatuziyiza aba ku ludda lwaffe. Buli abawa ekikopo ky’amazzi okunywa olw’okuba muli ba Kristo, mazima mbagamba nti, talirema kufuna empeera ye.”—Makko 9:39-41.
Mu kiseera kino, omusajja oyo tekimwetaagisa kutambulira wamu ne Yesu Kristo okusobola okukiraga nti ali ku ludda lwe. Okuva bwe kiri nti ekibiina Ekikristaayo tekinnatandikibwawo, okuba nti omusajja oyo tatambulira wamu na Yesu tekitegeeza nti mulabe we oba nti atumbula okusinza okw’obulimba. Kyeyoleka lwatu nti omusajja oyo akkiririza mu linnya lya Yesu, era ebyo Yesu by’ayogera biraga nti ajja kufuna empeera ye.
Ku luuyi olulala, kyandibadde kya kabi nnyo singa ebigambo n’ebikolwa by’abatume bireetera omusajja oyo okwesittala. Yesu abagamba nti: “Buli eyeesittaza omu ku bato bano abalina okukkiriza, kyandisinzeeko singa asibibwa mu bulago olubengo olusikibwa endogoyi n’asuulibwa mu nnyanja.” (Makko 9:42) Oluvannyuma Yesu akubiriza abagoberezi be okweggyako ekintu kyonna ekiyinza okubaleetera okwesittala ne bwe kiba kya muwendo nnyo ng’omukono, okugulu, oba eriiso. Kisingako obutaba na kintu ng’ekyo n’oyingira mu Bwakabaka bwa Katonda mu kifo ky’okuba nakyo naye n’osuulibwa mu Ggeyeena (Ekiwonvu kya Kinomu). Abatume bateekwa okuba nga bamanyi bulungi ekiwonvu ekyo ekiri okumpi ne Yerusaalemi kasasiro gy’ayokerwa. Bwe kityo, Yesu bw’ayogera ku kiwonvu ekyo bakitegeera nti ayogera ku kuzikirira okw’emirembe n’emirembe.
Yesu era abalabula ng’agamba nti: “Mukakase nti temunyooma omu ku bato bano; kubanga mbagamba nti bamalayika baabwe mu ggulu bulijjo babeera mu maaso ga Kitange.” ‘Abato abo’ ba muwendo kwenkana wa mu maaso ga Kitaawe? Yesu ayogera ku musajja eyalina endiga 100 naye emu n’ebula. Omusajja oyo aleka endiga 99 n’agenda okunoonya eyo emu, era bw’agifuna agisanyukira nnyo okusinga 99. Yesu agattako nti: “Kitange ali mu ggulu tayagala wadde omu ku bato bano azikirire.”—Matayo 18:10, 14.
Oboolyawo ng’alowooza ku ky’okuba nti abatume be baabadde bakaayana ku ani ku bo asinga obukulu, Yesu abagamba nti: “Mubeereemu omunnyo, era mube n’emirembe buli omu ne munne.” (Makko 9:50) Omunnyo guleetera emmere okwongera okuwooma. Omunnyo ogw’akabonero guleetera ebyo omuntu by’ayogera okuba ebyangu okukkiriza ekyo ne kiyamba okukuuma emirembe, ekintu okukaayana kye kutasobola kukola.—Abakkolosaayi 4:6.
Ebiseera ebimu, wayinza okubaawo obutategeeragana, naye Yesu awa amagezi ku ngeri y’okubugonjoolamu. Agamba nti: “Muganda wo bw’ayonoona, genda omulage ensobi ye nga muli mmwekka ggwe naye. Bw’akuwuliriza, ojja kuba okomezzaawo muganda wo mu kkubo ettuufu.” Naye watya singa takuwuliriza? Yesu agamba nti: “Twalayo omuntu omulala omu oba babiri, buli nsonga eryoke ekakasibwe okusinziira ku biba byogeddwa abajulizi babiri oba basatu.” Ekyo nakyo bwe kitakola, balina okutegeeza “ekibiina,” kwe kugamba, balina okutegeeza abakadde mu kibiina basalewo eky’okukola. Watya singa omwonoonyi agaana okuwuliriza? Yesu agamba nti: “Mutwale nga munnaggwanga oba omusolooza w’omusolo,” abantu Abayudaaya be baali batasobola kusinziza wamu nabo.—Matayo 18:15-17.
Abakadde mu kibiina balina okukolera ku bulagirizi obuli mu Kigambo kya Katonda. Bwe bakizuula nti omwonoonyi alina omusango era nti yeetaaga okubonerezebwa, ekyo kye basalawo ‘ne mu ggulu kiba kisibiddwa.’ Naye singa bakizuula nti talina musango, ekyo kye basalawo ‘ne mu ggulu kiba kisumuluddwa.’ Obulagirizi obwo bujja kuba bwa mugaso nnyo ng’ekibiina Ekikristaayo kitandikiddwawo. Ng’ayogera ku ekyo ekibaawo ng’abakadde batudde okusala omusango, Yesu agamba nti: “Abantu babiri oba basatu bwe bakuŋŋaana mu linnya lyange, mbeera wakati mu bo.”—Matayo 18:18-20.


text:
EBIKWATAGANA N’EBIRI KUNGULU
Enkomerero Eri Kumpi?
Katonda anaaleka abantu okweyongera okunyigiriza bannaabwe batuuke n’okubazikiriza? Nedda. Nga bwe tulabye, ajja kubaako ky’akolawo amalewo okubonaabona n’okunyigirizibwa ebimaze emyaka mingi. Katonda eyatutonda era eyatonda ensi ayagala omanye nti enkomerero esembedde. Atuyamba atya okumanya nti esembedde?
Lowooza ku kyokulabirako kino: Bw’oba olina gy’ogenda naye nga tomanyiiyo, oyinza okusooka okubuuza abantu ne bakulagirira. Bw’otandika okulaba obupande oba ebintu ebirala bye bakugambye nga bakulagirira, oba mukakafu nti onootera okutuuka gy’ogenda. Mu ngeri y’emu, Katonda atuwadde Ekigambo kye Bayibuli, ekituyamba okumanya ebintu ebyandibaddewo mu nsi yonna ng’enkomerero eneetera okutuuka. Bwe tulaba ebintu ebyo nga bibaawo, tuba bakakafu nti enkomerero eri kumpi.
Bayibuli eraga nti ekiseera kyandituuse ne wabaawo embeera ez’enjawulo n’ebintu ebitali bimu mu nsi yonna ebitabangawo mu byafaayo by’abantu. Ebintu ebyo byandikomye ng’enkomerero ezze. Ka tulabe ebimu ku byo ebyogerwako mu Kigambo kya Katonda.
1. EBIZIBU MU NSI YONNA Obunnabbi obuli mu Matayo essuula 24 bwogera ku bintu ebyandibadde mu kabonero akandiraze nti tuli mu nnaku ez’enkomerero. Akabonero ako era kandibaddewo okutuusa ‘ng’enkomerero ezze.’ (Olunyiriri 3, 14) Ebimu ku ebyo ebiri mu kabonero ako bye bino: entalo ez’amaanyi, enjala, musisi mu bifo ebitali bimu, okweyongera kw’obujeemu, okukyawagana, n’abakulembeze b’amadiini okubuzaabuza abantu. (Olunyiriri 6-26) Kyo kituufu nti ebintu ebyo bizze bibaawo okumala emyaka mingi. Naye ng’enkomerero esembera, byonna byandibaddewo mu kiseera kye kimu.
2. ENNEEYISA Y’ABANTU Bayibuli eraga nti mu ‘nnaku ez’enkomerero,’ enneeyisa y’abantu yandyonoonese nnyo. Egamba nti: “Abantu baliba beeyagala bokka, nga baagala nnyo ssente, nga beepanka, nga ba malala, nga bavvoola, nga tebagondera bazadde baabwe, nga tebeebaza, nga si beesigwa, nga tebaagala ba luganda, nga tebakkiriza kukkaanya, nga bawaayiriza, nga tebeefuga, nga bakambwe, nga tebaagala bulungi, nga ba nkwe, nga bakakanyavu, nga beegulumiza, nga baagala eby’amasanyu okusinga Katonda.” (2 Timoseewo 3:1-4) Kyo kituufu nti okuva edda ebintu ebyo bibaddewo, naye mu ‘nnaku ez’enkomerero,’ byandyeyongedde nnyo ne kiba nti kituukirawo okugamba nti tuli mu ‘biseera ebizibu.’ Naawe okiraba nti enneeyisa y’abantu eyonoonese nnyo?
3. OBUTONDE BW’ENSI OKWONOONEBWA Bayibuli egamba nti Katonda ajja ‘kuzikiriza abo aboonoona ensi.’ (Okubikkulirwa 11:18) Abantu boonoona batya ensi? Ekiseera kya Nuuwa kyayogerwako mu ngeri y’emu: “Ensi n’eyonooneka mu maaso ga Katonda, ensi n’ejjula [ebikolwa eby’obukambwe]. Katonda n’alaba ensi, ng’eyonoonese.” Katonda n’agamba nti: “Kale, laba, ndibazikiriza.” (Olubereberye 6:11-13) Naawe okyetegerezza nti ebikolwa eby’obukambwe byeyongera buli lukya? Okugatta ku ekyo, ekiseera kye tulimu kya njawulo kubanga abantu bakoze eby’okulwanyisa nnamuzisa ebisobola okuzikiriza abantu bonna. Ate era ensi eyonoonebwa mu ngeri endala. Ebintu eby’omugaso ennyo ebibeesaawo abantu, ebisolo n’ebimera gamba ng’amazzi n’omukka gwe tussa, abantu bongera kubyonoona.
Kirowoozeeko: Mu kyasa ekya 19, abantu baali tebalina busozi bwa kusaanyaawo nsi. Naye leero balina obusozi obwo kubanga bakoze eby’okulwanyisa eby’obulabe era bongedde okwonoona obutonde bw’ensi. Tekinologiya akulaakulanira ku sipiidi ya maanyi nnyo ne kiba nti abantu bayinza obutalaba oba obutasobola kwewala bizibu by’aleeta. Wadde kiri kityo, abantu si be balina obuyinza ku biseera by’ensi eby’omu maaso. Katonda ajja kuzikiriza abo bonna aboonoona ensi nga tebannazikiriza buli kiramu ekigiriko. Ekyo Katonda kye yasuubiza!
4. OMULIMU GW’OKUBUULIRA OGUKOLEBWA MU NSI YONNA Ekintu ekirala ekiri mu kabonero ekyayogerwako gwe mulimu ogwandikoleddwa mu nsi yonna ku kigero ekitabangawo. Bayibuli egamba nti: “N’amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.” (Matayo 24:14) Omulimu guno ogw’okubuulira gwandibadde gwa njawulo nnyo ku kaweefube amadiini gwe gazze gakola ow’okufuna abagoberezi. Mu nnaku ez’enkomerero, essira lyanditeekeddwa ku kubuulira ‘amawulire amalungi ag’obwakabaka.’ Omanyiiyo eddiini yonna ebuulira amawulire ago? Wadde nga waliyo abagamba nti babuulira amawulire ng’ago, bagabuulira “mu nsi yonna etuuliddwamu okuba obujulirwa eri amawanga gonna,” oba bagabuulira mu kitundu kyabwe mwokka?
Omukutu gwa Intaneeti www.jw.org guyamba mu kubunyisa “amawulire gano amalungi ag’obwakabaka.” Omukutu ogwo guliko ebitabo ebiyamba abantu okutegeera amawulire amalungi mu nnimi ezisukka mu 700. Waliwo enkola endala yonna gy’omanyi ekozesebwa mu kubunyisa amawulire amalungi ag’Obwakabaka mu nnimi nnyingi bwe zityo? Nga ne Intaneeti tennatandika kukozesebwa, Abajulirwa ba Yakuwa baali bamanyiddwa ng’abantu ababuulira n’obunyiikivu amawulire amalungi ag’Obwakabaka bwa Katonda. Okuva mu 1939, akatabo kano Omunaala gw’Omukuumi kaatandika okufulumirako ebigambo, “Alangirira Obwakabaka bwa Yakuwa.” Ekitabo ekimu ekikwata ku by’eddiini kyagamba nti, omulimu gw’okubuulira Abajulirwa ba Yakuwa gwe bakola “gwe gukyasinze okukolebwa n’obunyiikivu era ku kigero ekya waggulu.” Omulimu ogwo gulaga nti essaawa yonna, Obwakabaka bwa Katonda bugenda kuleeta “enkomerero.”
EKISEERA EKIKULU ENNYO MU BYAFAAYO BY’ABANTU
Naawe okiraba nti ebintu ebyo ebina Bayibuli by’eyogeddeko weebiri mu kiseera kyaffe? Okumala emyaka egisukka mu kikumi, akatabo kano kayambye abakasoma okutegeera ebiriwo mu nsi ne basobola okukiraba nti enkomerero eri kumpi. Wadde waliwo obukakafu ng’obwo obw’enkukunala, abantu abamu babuwakanya nga bagamba nti ezo ndowooza z’abantu era nti zisobola okugunjibwawo. Ate era bagamba nti enkulaakulana mu by’empuliziganya mu nsi yonna y’eviiriddeko embeera y’ensi okulabika ng’eyonoonese. Ka kibe ki abantu ng’abo kye boogera, waliwo obukakafu obulaga nti tuli mu nnaku ez’enkomerero era nti kino kiseera kikulu nnyo mu byafaayo by’abantu.
Abakugu abamu bagamba nti wanaatera okubaawo enkyukakyuka ez’amaanyi ku nsi. Ng’ekyokulabirako, mu 2014, bannasaayansi baalabula Ekitongole ky’Amawanga Amagatte eky’eby’Okwerinda ku bintu eby’obulabe ebiyinza okusaanyaawo abantu. Bannasaayansi abo baagamba nti: “Oluvannyuma lw’okwekenneenya ebintu ebyo eby’obulabe, tukizudde nti enkulaakulana mu bya tekinologiya yeeyongera kuteeka bulamu bw’abantu mu kabi.” Abantu bangi bakikkiriza nti ekiseera kye tulimu kikulu nnyo mu byafaayo by’abantu. Abawandiisi b’akatabo kano awamu n’abantu bangi abakasoma bakakafu nti ekiseera kye tulimu ze nnaku ez’oluvannyuma era nti enkomerero eri kumpi. Naye mu kifo ky’okutya ebinaabaawo mu biseera eby’omu maaso, beera musanyufu. Lwaki? Kubanga osobola okuwonawo ng’enkomerero ezze!


text:
Alipoota y’ekitongole ki KCCA ey’omwaka 2017/18 ebadde ku mwanjo nyo mulutuula lwa bakansala olusokedde ddala omwaka guno olwaleero.
Okusinzira kwa lipota y’ebyensimbi eno, ekitongole ki KCCA kibangibwa obuwumbi abiri mu musanvu ebitongole ebitali bimu.
Mu bimu ku bitongole ebibanja KCCA, kuliko URA nga ebanja obuwumbi munana oluvanyuma lw’obutasasula musolo gw’abakozzi oguyitibwa Pay As you Earn, ekirala kyeki NSSF nga kino nakyo kibanja obuwumbi bubiri nga ssente ezirina okuwebwayo ku lw’abakozi ,saako n’amabanja ga Kkooti mu nkoola eyokuyiririra abantu abamezze KCCA mu misango egyenjawulo.
Kino kyeralikiriza Lukwago nateegeza nga ekitongole kya KCCA bwekyolekedde okuggalawo singa tekiddukirirwa.
Wabula kino Lukwago n’abamu ku bakansala bakitadde ku pulezidenti Museveni gwagamba nti ye ne Gavumenti bayisa ebiragiro ebigaana banakampala okuwa emisolo okuyimiriza abantu okuwa emisolo naddala egyiva mu takisi.
Mulukiiko lwelumu waliwo Kansala aleese ekiteeso KCCA okuggala bucher zennyama zona mu kampala nga okunonyereza bwekugenda mu maaso ku nsonga yabatemi benyama abagambibwa okukozesa eddagala eryobulabe eri obulamu bw’abantu.
Wabula ekiteeso kino kiwakanyizidwa olukiiiko nti kyanditwaliramu nebasaalumanya.
Olukiiko lwongezedwayo okutuusa sabiti egya nga ensonga zino lwezinaasimbibwako omulaka mu bujjuvu.
Posted 7 hours 11 min ago..


text:
ESSUULA 9
Akulira mu Nazaaleesi
AB’OMU MAKA GA YUSUFU NE MALIYAMU BEEYONGERA OBUNGI
YESU AYIGA OMULIMU
Yesu akulira mu Nazaaleesi, ekibuga ekitono era ekitamanyiddwa nnyo. Ekibuga ekyo kisangibwa mu bitundu by’e Ggaliraaya, ebugwanjuba w’Ennyanja y’e Ggaliraaya.
Kirabika nti Yusufu ne Maliyamu we baviira e Misiri, Yesu alina emyaka ng’ebiri era kirabika ye mwana yekka gwe balina. Kyokka oluvannyuma Yesu afuna baganda be, Yakobo, Yusufu, Simooni, ne Yuda. Yusufu ne Maliyamu bazaalayo n’abaana ab’obuwala, bannyina ba Yesu. Mu butuufu, oluvannyuma lw’ekiseera, Yesu aba ne baganda be ne bannyina, nga bonna awamu tebakka wansi wa mukaaga.
Kya lwatu nti Yesu alina n’ab’eŋŋanda ze abalala. Mu bo mulimu Erizabeesi ne mutabani we, Yokaana ababeera ewala ennyo mu bukiikaddyo, mu kitundu ekisangibwa mu Buyudaaya. Kirabika Saalome, abeera mu kitundu ekiri okumpi ne Ggaliraaya, muganda wa Maliyamu. Bwe kityo Saalome aba maama wa Yesu omuto. Omwami wa Saalome ye Zebedaayo. Ekyo kiba kitegeeza nti abaana baabwe ababiri, Yakobo ne Yokaana, nabo baba balina oluganda ku Yesu. Tetumanyi obanga Yesu bw’aba akyali muto amala ebiseera bingi n’abalenzi abo, naye kye tumanyi kiri nti bwe bakula bafuuka mikwano gye egy’oku lusegere. Yakobo ne Yokaana baba bamu ku batume ba Yesu.
Yusufu kimwetaagisa okukola ennyo okusobola okulabirira ab’omu maka ge kati abeeyongedde obungi. Yusufu mubazzi, era olw’okuba akuza Yesu ng’omwana we yennyini, Yesu ayitibwa ‘omwana w’omubazzi.’ (Matayo 13:55) Yusufu ayigiriza Yesu omulimu ogw’okubajja, era Yesu akuguka mu mulimu ogwo. Mu butuufu, oluvannyuma abantu bwe baba boogera ku Yesu bamwogerako ‘ng’omubazzi.’—Makko 6:3.
Yusufu n’ab’omu maka ge okusinza Yakuwa kye kintu ekisingayo obukulu mu bulamu bwabwe. Ng’Amateeka ga Katonda bwe galagira, Yusufu ne Maliyamu bafuba okuyigiriza abaana baabwe ebikwata ku Katonda ‘bwe batuula mu nnyumba yaabwe, bwe batambula mu kkubo, bwe bagalamira, era bwe bagolokoka.’ (Ekyamateeka 6:6-9) Mu Nazaaleesi mulimu ekuŋŋaaniro. Era Yusufu ateekwa okuba nga tayosa kutwala ba mu maka ge mu kkuŋŋaaniro eryo okusinza. Oluvannyuma kigambibwa nti Yesu ayingira mu kkuŋŋaaniro, ‘ng’enkola ye bw’eri ku Ssabbiiti.’ (Lukka 4:16) Ate era Yusufu n’ab’omu maka ge teboosa kugenda ku yeekaalu ya Yakuwa mu Yerusaalemi ku mbaga ezibaayo buli mwaka.


text:
Eby’ekibuga Dubai biwuniikirizza Bannayuganda – Bannakkoodikkoodi
Bannakkoodikkoodi bawoomeddwa olunaku olwokusatu mu kulambula ekibuga Dubai nebakunakkuna, kino nno okuviira ddala ku mmotoka Bbaasi ezibatambuzza ezirimu empewo empeweevu okubalambuza ekibuga Dubai nga okukirambula okukyetoloola oba kikutwalira Kilomita 74 .
Muno mwebalabidde Dubai omupya azimbiddwa ku kizinga ekyakolebwa obukolebwa ku mazzi (Man made Island) mu ebizimbe bi galikwoleka ebiwanvu okukamala n'enguudo eziyita wansi ne waggulu,okutuuka mu Atlantis ku lubalaba lw'eriyanja li Persian Gulf nga wano abalambuzi naddala abazungu webeeyanikira obumwaanyi era Bannayuganda babasanze beeyanise mwattu. Awo oluvannyuma Bannakkoodikkoodi neboolekera ku Dubai Marina awali akazimbe akalala akawanvu akaweza emyaliro 101,amaato ag'omulembe, ate ne boolekera ekifo ekiyitibwa Heritage Touch nga wano wakolebwa ebintu eby'enjawulo ebiraga obuwangwa bw'abawalabu, ebya Ffeeza, ebiwempe ebikyusa amabala.
Ate oluvudde eyo neboolekera Dubai Mall ssemaduuka omunene okuzaama alimu buli kimu nga n'amaliiro g'emmere mw'ogatwalidde okwo ssaako n'okwelolera ku kazimbe akasinga obuwanvu mu nsi yonna akayitibwa Burji Khalifa akaliko emyaliro egisoba mu kikumi naye ate ekisinze okubaggya enviiri ku mitwe ge mazzi agatyetyebulira amazima ku ndongo nga bweba evuga nga eno bwegatumbiira mu bbanga .


text:
Chapter 1
1 Ekibuga nga kitudde kyokka ekyajjulanga abantu! Nga kifuuse okuba nga nnamwandu! Ekyabanga omukulu mu mawanga, omumbejja mu masaza, Nga kifuuse kya musolo!
2 Akaaba nnyo nnyini ekiro n'amaziga ge gali ku matama ge; Mu baganzi be bonna talina n'omu wa kumusanyusa: Mikwano gye gyonna bamukuusakuusizza, Bafuuse abalabe be.
3 Yuda agenze mu busibe olw'okubonyaabonyezebwa n'olw'obuddu obuzito; Abeera mu bannaggwanga, talaba kiwummulo: Bonna abamuyigganya bamukwatira wabi.
4 Amakubo ga Sayuuni gakaaba, kubanga tewali ajja eri okukuŋŋaana okutukuvu; Emiryango gye gyonna girekeddwawo, bakabona be basinda: Bawala be baliko obuyinike, naye yennyini abalagalwa.
5 Abalabe be bafuuse omutwe, abamukyawa balabye omukisa; Kubanga Mukama amubonyaabonyezza olw'olufulube lw'ebyonoono bye: Abaana be abato bagenze mu kusibibwa mu maaso g'omulabe.
6 Era omuwala wa Sayuuni afiiriddwa obukulu bwe bwonna: Abakungu be bafuuse ng'ennangaazi ezitalaba muddo, Era bagenze nga tebalina maanyi mu maaso g'oyo ayigganya.
7 Yerusaalemi ajjukirira mu nnaku ez'okulabiramu ennaku n'obuyinike Ebintu bye byonna ebisanyusa, ebyabangawo okuva mu nnaku ez'edda: Abantu be bwe baagwa mu mukono gw'omulabe, so nga tewali amuyamba, Abalabe baamulaba ne bakudaalira okuziika kwe.
8 Yerusaalemi yayonoona nnyo nnyini, kyavudde afuuka ng'ekintu ekitali kirongoofu: Bonna abaamussangamu ekitiibwa bamunyoomye, kubanga balabye ensonyize: Weewaawo, assa ekikkowe n'akyuka ennyuma.
9 Empitambi ye yali mu birenge bye; teyajjukira nkomerero ye ya luvannyuma; Kyavudde akkakkanyizibwa ddala; talina amusanyusa: Ai Mukama, tunuulira okubonyaabonyezebwa kwange; kubanga omulabe yeegulumizizza.
10 Omulabe agolodde omukono gwe ku bintu bye byonna ebisanyusa: Kubanga alabye nga bannaggwanga bayingidde mu kifo kye ekitukuvu. Be walagirako baleme okuyingiranga mu kibiina kyo.
11 Abantu be bonna bassa ebikkowe, banoonya emmere; Bawaddeyo ebintu byabwe ebisanyusa okugula emmere okuweezaweeza emmeeme yaabwe: Tunula, ai Mukama, olabe; kubanga nfuuse ataliiko ky'agasa.
12 Temufaayo, mmwe mwenna abayitawo? Mutunule mulabe oba nga waliwo obuyinike bwonna obwenkana obuyinike bwange obukoleddwa nze, Mukama bw'ambonyaabonyezezza ku lunaku olw'ekiruyi kye.
13 Yaweereza omuliro mu magumba gange ng'ayima waggulu, ne gugawangula: Ategedde ebigere byange ekitimba, anzizizza ennyuma, Andeeseeko okuwuubaala n'okuzirika n'okuyongobera okuzibya obudde.
14 Ekikoligo ky'ebyonoono byange omukono gwe gwe gukisibye; Byezinzezinze, birinnye ku nsingo yange; amazeewo amaanyi gange: Mukama angabudde mu mikono gy'abo be siyinza kuyimirira mu maaso gaabwe.
15 Mukama anyoomye abasajja bange bonna ab'amaanyi wakati mu nze; Ankuŋŋaanyirizzaako okukuŋŋaana okutukuvu okubetenta abalenzi bange: Mukama asambye omuwala wa Yuda atamanyi musajja nga mu ssogolero.
16 Olw'ebyo kyenvudde nkaaba amaziga; eriiso lyange, eriiso lyange likulukuta amazzi; Kubanga omukubagiza eyandisanyusizza emmeeme yange andi wala: Abaana bange balekeddwawo kubanga omulabe awangudde.
17 Sayuuni ayanjuluza emikono gye; tewali wa kumukubagiza; Mukama alagidde ebya Yakobo abo abamwetoolodde babeere abalabe be: Yerusaalemi ali mu bo ng'ekintu ekitali kirongoofu.
18 Mukama mutuukirivu; kubanga njeemedde ekiragiro kye: Muwulire, mbeegayiridde, mmwe amawanga gonna, mulabe obuyinike bwange: Abawala bange n'abalenzi bange bagenze mu busibe.
19 Nayita baganzi bange, naye ne bannimba: Bakabona bange n'abakadde bange baaweerayo obulamu bwabwe mu kibuga, Nga bwe beenoonyeza emmere okuweezaweeza emmeeme zaabwe.
20 Tunula, ai Mukama; kubanga ndi munaku: emmeeme yange yeeraliikiridde; Omutima gwange gukyuse munda yange; kubanga njeemye nnyo nnyini: Ebweru ekitala kinnyaga, mu nju mulimu ng'okufa.
21 Bawulidde nga nzisa ebikkowe; tewali wa kunkubagiza; Abalabe bange bonna bawulidde ennaku ze ndabye; basanyuse kubanga okireese: Olireeta olunaku lwe walangirira, nabo balifaanana nze.
22 Obubi bwabwe bwonna butuuke mu maaso go; Era obakole bo nga bw'onkoze nze olw'okusobya kwange kwonna: Kubanga ebikkowe bye nzisa bingi, n'omutima gwange guyongobedde.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Yesu, Omutuukiriza w’okukkiriza kwaffe (1-3)
-
Tonyooma kukangavvula okuva eri Yakuwa (4-11)
-
Mutereeze amakubo g’ebigere byammwe (12-17)
-
Okusemberera Yerusaalemi eky’omu ggulu (18-29)
12 N’olwekyo, olw’okuba tulina ekibinja ekinene bwe kityo eky’abajulirwa ekitwetoolodde, ka tweyambuleko buli kintu kyonna ekizitowa n’ekibi ekyanguwa okutwezingako,+ era ka tudduke n’obugumiikiriza embiro ez’empaka ezituteereddwawo,+
2 nga twekaliriza Yesu, Omubaka Omukulu era Omutuukiriza w’okukkiriza kwaffe.+ Olw’essanyu eryateekebwa mu maaso ge, yagumira omuti ogw’okubonaabona, okuswala n’atakutwala ng’ekikulu, era n’atuula ku mukono ogwa ddyo ogw’entebe ya Katonda.+
3 Mazima ddala, mulowooze nnyo ku oyo eyagumira ebigambo by’ababi ebifeebya+ ebisingisa ababi abo omusango, muleme kukoowa ne mulekulira.+
4 Mu kulwanyisa ekibi ekyo, temulwanangako kutuuka ku kuyiwa musaayi gwammwe,
5 naye mwerabiridde ddala ebigambo ebibabuulirira ng’abaana, ebigamba nti: “Mwana wange, tonyoomanga kukangavvula okuva eri Yakuwa, era toggwangamu maanyi ng’akugolodde;
6 kubanga abo Yakuwa b’ayagala b’akangavvula; mu butuufu, abonereza buli gw’atwala ng’omwana we.”+
7 Bwe muba mubonaabona mugumiikirize, nga mukitwala nti eyo ye ngeri emu ey’okukangavvulwamu. Katonda abayisa ng’abaana.+ Kubanga mwana ki kitaawe gw’atakangavvula?+
8 Naye bwe mutakangavvulwa ng’abalala bonna bwe bakangavvulwa, muba baana beeboolereze so si baana ddala.
9 Ate era, bakitaffe baatukangavvulanga era twabassangamu ekitiibwa. Tetwandisinzeewo nnyo okugondera Kitaffe ow’obulamu bwaffe obw’omwoyo tusobole okuba abalamu?+
10 Bakitaffe baatukangavvula okumala ekiseera kitono okusinziira ku ekyo kye baalaba nti kirungi, naye ye atukangavvula olw’okutuganyula tusobole okugabana ku butukuvu bwe.+
11 Kyo kituufu nti okukangavvula kwonna okuba kuweereddwa, mu kiseera ekyo tekulabika nga kwa ssanyu, wabula kwa nnaku; naye oluvannyuma abo abatendekeddwa okukangavvula okwo, babala ekibala eky’emirembe eky’obutuukirivu.
12 N’olwekyo, munyweze emikono egiragaye n’amaviivi agajugumira,+
13 mutereeze amakubo g’ebigere byammwe,+ ekiremadde kireme kuggibwa mu nnyingo, wabula kiwonyezebwe.
14 Muluubirirenga okuba mu mirembe n’abantu bonna,+ era muluubirire n’obutukuvu+ kubanga we butali tewali ajja kulaba Mukama waffe.
15 Mwegendereze waleme kubaawo n’omu afiirwa ekisa kya Katonda eky’ensusso; waleme kusibukawo kikolo eky’obutwa ne kireetawo emitawaana era ne kyonoona bangi;+
16 era mwegendereze waleme kubaawo mu mmwe muntu akola eby’obugwenyufu oba atasiima bintu bitukuvu nga Esawu eyawaayo omugabo gwe ogw’omwana omubereberye olw’olulya lumu.+
17 Kubanga mumanyi nti oluvannyuma bwe yayagala okufuna emikisa teyagifuna, wadde nga yafuba nnyo okukyusa endowooza ya kitaawe ng’akaaba amaziga,+ teyasobola kugikyusa.
18 Temusemberedde lusozi olusobola okukwatibwako,+ olwaka omuliro,+ era oluliko ekire ekikutte, n’ekizikiza eky’amaanyi, ne kibuyaga,+
19 n’okuvuga kw’ekkondeere,+ n’eddoboozi ly’ebigambo+ abantu lye baawulira ne beegayirira nti waleme kubaawo kigambo kirala kibagambibwa.+
20 Kubanga baali tebayinza kugumiikiriza kiragiro ekyabagambibwa nti: “N’ensolo enejja ku lusozi eteekwa okukubibwa amayinja n’efa.”+
21 Ate era, ebyalabibwa byali bya ntiisa nnyo, Musa n’atuuka n’okugamba nti: “Ntidde nnyo era nkankana.”+
22 Naye musemberedde Olusozi Sayuuni,+ era ekibuga kya Katonda omulamu, Yerusaalemi eky’omu ggulu,+ era n’emitwalo n’emitwalo gya bamalayika
23 abakuŋŋaanye,+ n’ekibiina ky’ababereberye abawandiikiddwa mu ggulu, ne Katonda Omulamuzi wa bonna,+ n’obulamu obw’omwoyo+ obw’abatuukirivu abafuuliddwa abatuukiridde,+
24 ne Yesu omutabaganya+ w’endagaano empya,+ n’omusaayi ogumansiddwa, ogwogera obulungi okusinga ogwa Abbeeri.+
25 Mufube okulaba nti temugaana kugondera oyo ayogera. Bwe kiba nti abo abaalemererwa okugondera oyo eyali ku nsi eyali abatuusaako okulabula okuva eri Katonda tebaawonawo, naffe tetujja kuwonawo singa twesamba oyo ayogera ng’ayima mu ggulu.+
26 Mu kiseera ekyo eddoboozi lye lyakankanya ensi,+ naye kaakano asuubizza nti: “Omulundi omulala gumu nja kukankanya ensi era nkankanye n’eggulu.”+
27 Ebigambo “omulundi omulala gumu” bitegeeza okuggibwawo kw’ebintu ebinyeenyezebwa, kwe kugamba, ebintu ebikoleddwa, olwo ebyo ebitanyeenyezebwa biryoke bisigalewo.
28 N’olwekyo, nga bwe mulaba nti tugenda kufuna Obwakabaka obutayinza kunyeenyezebwa, ka tweyongere okulagibwa ekisa eky’ensusso mwe tuyinza okuyitira okuweereza Katonda mu buweereza obutukuvu, nga tumutya era nga tumuwa ekitiibwa.
29 Kubanga Katonda waffe muliro ogusaanyaawo.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abebbulaniya 12
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Olugero 72: Katonda Ayamba Kabaka Keezeekiya
OMANYI lwaki omusajja ono asaba Yakuwa? Lwaki atadde ebbaluwa zino mu maaso g’ekyoto kya Yakuwa? Omusajja ono ye Keezeekiya. Ye kabaka w’obwakabaka obw’omu maserengeta obw’ebika ebibiri ebya Isiraeri. Era ali mu buzibu bwa maanyi nnyo. Lwaki?
Kubanga amagye ga Bwasuli gamaze okuzikiriza obwakabaka obw’ebika 10 obw’omu mambuka. Yakuwa yakkiriza kino okubaawo kubanga abantu abo baali babi nnyo. Era kati amagye ga Bwasuli gazze okulwana n’obwakabaka obw’ebika ebibiri.
Kabaka w’e Bwasuli yaakaweereza Kabaka Keezeekiya amabaluwa. Gano ge mabaluwa Keezeekiya g’atadde mu maaso ga Katonda. Amabaluwa ganyooma Yakuwa, era zigamba Keezeekiya okulekulira. Eno ye nsonga lwaki Keezeekiya asaba: ‘Ai Yakuwa, tuwonye okuva ku kabaka w’e Bwasuli. Awo amawanga gonna gajja kukimanya nti ggwe Katonda wekka.’ Yakuwa anaawuliriza Keezeekiya?
Keezeekiya kabaka mulungi. Talinga bakabaka ababi ab’obwakabaka obw’ebika 10 ebya Isiraeri, oba nga kitaawe omubi Kabaka Akazi. Keezeekiya agondedde amateeka ga Yakuwa gonna. Bwe kityo, Keezeekiya bw’amala okusaba, nnabbi Isaaya amuweereza obubaka buno okuva eri Yakuwa: ‘Kabaka w’e Bwasuli tajja kuyingira mu Yerusaalemi. Tewali n’omu ku baserikale be ajja kukisemberera. Tebajja kulasa kasaale n’akamu ku kibuga.’
Tunuulira ekifaananyi ku lupapula luno. Omanyi abaserikale bano bonna abafudde? Baasuli. Yakuwa yatuma malayika we, era mu kiro kimu malayika yatta abaserikale Abaasuli 185,000. Bwe kityo, kabaka w’e Bwasuli alekulira n’addayo ewaabwe.
Obwakabaka obw’ebika ebibiri buwonawo era abantu baba n’emirembe okumala akaseera. Naye Keezeekiya bw’amala okufa, mutabani we Manase afuuka kabaka. Manase ne mutabani we Amoni amuddira mu bigere bakabaka babi nnyo. Era ensi eddamu okujjula obumenyi bw’amateeka n’ettemu. Kabaka Amoni bw’atemulwa abaweereza be, mutabani we Yosiya afuulibwa kabaka w’obwakabaka obw’ebika ebibiri.
2 Bassekabaka 18:1-36; 19:1-37; 21:1-25.
Ebibuuzo
- Omusajja oyo ali mu kifaananyi y’ani, era lwaki mweraliikirivu?
- Mabaluwa ki Keezeekiya g’atadde mu maaso ga Katonda, era kiki Keezeekiya ky’asaba?
- Keezeekiya kabaka wa ngeri ki, era bubaka ki Yakuwa bw’amuwa okuyitira mu nnabbi Isaaya?
- Nga bwe kiragiddwa mu kifaananyi, kiki malayika wa Yakuwa ky’akoze Abaasuli?
- Wadde nga kati obwakabaka obw’ebika ebibiri bufunye emirembe okumala akaseera, kiki ekibaawo oluvannyuma lw’okufa kwa kabaka Keezeekiya?
Ebibuuzo ebyongerezeddwako
- Soma 2 Bassekabaka 18:1-36.
Omwogezi wa Bwasuli ayitibwa Labusake agezaako atya okunafuya okukkiriza kw’Abaisiraeri? (2 Bassek. 18:19, 21; Kuv. 5:2; Zab. 64:3)
Bwe boolekagana n’ababaziyiza, Abajulirwa ba Yakuwa bagoberera batya ekyokulabirako kya Keezeekiya? (2 Bassek. 18:36; Zab. 39:1; Nge. 26:4; 2 Tim. 2:24)
- Soma 2 Bassekabaka 19:1-37.
Abantu ba Yakuwa leero bakoppa batya ekyokulabirako kya Keezeekiya nga bali mu biseera ebizibu? (2 Bassek. 19:1, 2; Nge. 3:5, 6; Beb. 10:24, 25; Yak. 5:14, 15)
Mirundi ki esatu Kabaka Sennakeribu gye yawangulibwa, era ani gw’akiikirira mu ngeri ey’obunnabbi? (2 Bassek. 19:32, 35, 37; Kub. 20:2, 3)
- Soma 2 Bassekabaka 21:1-6, 16.
Lwaki kiyinza okugambibwa nti Manase y’omu ku bakabaka abaasingayo okuba ababi abaafuga Yerusaalemi? (2 Byom. 33:4-6, 9)


text:
OMUNAALA GW'OMUKUUMI—OGW'OKUSOMA MU KIBIINA Maayi 2014
Magazini eno eraga engeri ssatu gye tuyinza okuddamu abantu abatubuuza ebibuuzo ebirabika ng’ebizibu. Lwaki tusaanidde okunywerera ku kibiina kya Yakuwa?
‘Emmere Yange Kwe Kukola Katonda by’Ayagala’
Kabaka Dawudi, omutume Pawulo, ne Yesu Kristo baali baagala nnyo okukola Katonda by’ayagala. Tuyinza tutya okukola Katonda by’ayagala nga tubuulira ne mu bitundu ebitali byangu kubuuliramu?
Tuyinza Tutya “Okuddamu Buli Muntu”?
Tuyinza tutya okuddamu okukozesa Ebyawandiikibwa okuddamu ebibuuzo by’abantu ebirabika ng’ebizibu? Lowooza ku ngeri ssatu gye tuyinza okuddamu abantu mu ngeri esikiriza.
Bw’Oba Obuulira, Fuba Okuyisa Abalala nga Bwe Wandyagadde Bakuyise
Tusaanidde kuyisa tutya buli muntu gwe tusanga nga tubuulira? Okukolera ku bigambo bya Yesu ebiri mu Matayo 7:12 kiyinza kutuyamba kitya nga tubuulira?
EBYAFAAYO EBIKWATA KU BULAMU BW'AB'OLUGANDA
Yakuwa Annyambye Nnyo
Kenneth Little ayogera ku ngeri Katonda gy’amuyambyemu okuggwamu ensonyi. Laba engeri Katonda gy’amuwaddemu emikisa.
Yakuwa Katonda wa Ntegeka
Ebikwata ku Baisiraeri n’Abakristaayo mu kyasa ekyasooka biraga bitya nti abaweereza ba Yakuwa ku nsi basaanidde okuba nga bategekeddwa bulungi?
Otambulira Wamu n’Ekibiina kya Yakuwa?
Mu kiseera ekitali kya wala ensi ya Sitaani ejja kuzikirizibwa. Lwaki kikulu okunywerera ku kibiina kya Katonda?
OKUVA MU TTEREKERO LYAFFE
“Wakyaliwo Omulimu Munene Ogulina Okukolebwa”
Abajulirwa ba Yakuwa abasukka mu 760,000 babuulira amawulire amalungi mu Brazil. Abayizi ba Bayibuli baatandika batya okubuulira mu South America?


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
25 “Obwakabaka obw’omu ggulu buyinza okugeraageranyizibwa ku bawala ekkumi embeerera abaakwata ettaala zaabwe+ ne bagenda okwaniriza omugole omusajja.+
2 Abataano baali basirusiru, naye abataano abalala baali ba magezi.+
3 Abasirusiru baatwala ettaala zaabwe naye ne batatwala mafuta,
4 kyokka bo ab’amagezi baatwala amafuta mu ccupa zaabwe ne mu ttaala zaabwe.
5 Omugole omusajja bwe yalwawo okutuuka, bonna ne basumagira ne beebaka.
6 Awo ekiro mu ttumbi ne wabaawo aboogerera waggulu nti, ‘Omugole omusajja wuuno ajja! Mufulume mumwanirize.’
7 Abawala bonna ne bagolokoka ne batandika okukola ku ttaala zaabwe.+
8 Abawala abasirusiru ne bagamba ab’amagezi nti, ‘Mutuwe ku mafuta gammwe kubanga ettaala zaffe zinaatera okuzikira.’
9 Abawala ab’amagezi ne babaddamu nti, ‘Bwe tubawaako gayinza obutatumala. Mugende eri abo abagatunda mwegulire.’
10 Bwe baali bagenda okugagula, omugole omusajja n’atuuka. Abawala abaali beetegese ne bayingira naye mu nnyumba omwali ekijjulo ky’embaga ey’obugole,+ era oluggi ne luggalwawo.
11 Oluvannyuma abawala bali abalala ne bajja ne bamugamba nti, ‘Ssebo, Ssebo, tuggulirewo!’+
12 N’abaddamu nti, ‘Mazima mbagamba nti sibamanyi.’
13 “N’olwekyo, mubeere bulindaala+ kubanga temumanyi lunaku wadde essaawa.+
14 “Obwakabaka obw’omu ggulu bulinga omusajja eyali anaatera okugenda mu nsi ey’ewala, n’ayita abaddu be n’abalekera ebintu bye.+
15 Omu n’amuwa ttalanta ttaano, omulala bbiri, ate omulala emu; buli omu yamuwa okusinziira ku busobozi bwe, awo n’agenda.
16 Amangu ago oyo eyaweebwa ttalanta ettaano n’agenda n’azisuubuzisa n’azifunamu amagoba ga ttalanta endala ttaano.
17 Mu ngeri y’emu, n’oyo eyaweebwa ttalanta ebbiri yafunamu amagoba ga ttalanta endala bbiri.
18 Naye oyo eyafuna emu yagenda n’asima ekinnya n’akwekamu ssente mukama we gye yamuwa.
19 “Oluvannyuma lw’ekiseera kiwanvu, mukama w’abaddu abo yajja alabe bwe baali bakozesezza ssente ze.+
20 Oyo eyali afunye ttalanta ettaano n’ajja, n’aleeta endala ttaano n’agamba nti, ‘Mukama wange wampa ttalanta ttaano; laba, nnafunamu endala ttaano.’+
21 Mukama we n’amugamba nti: ‘Weebale nnyo omuddu omulungi era omwesigwa! Wali mwesigwa mu bintu ebitono, nja kukukwasa ebintu bingi.+ Sanyukira wamu ne mukama wo.’+
22 Ate oyo eyafuna ttalanta ebbiri n’ajja n’agamba nti, ‘Mukama wange wampa ttalanta bbiri; laba, nnafunamu endala bbiri.’+
23 Mukama we n’amugamba nti: ‘Weebale nnyo omuddu omulungi era omwesigwa! Wali mwesigwa mu bintu ebitono, nja kukukwasa ebintu bingi. Sanyukira wamu ne mukama wo.’
24 “Mu nkomerero, oyo eyafuna ttalanta emu n’ajja n’agamba nti: ‘Mukama wange, nnamanya nti oli muntu muzibu, okungula wadde nga tewasiga era okuŋŋaanya wadde nga tewawewa.+
25 Kyennava ntya ne ŋŋenda nkweka ttalanta yo mu ttaka. Ttalanta yo yiino.’
26 Mukama we n’amuddamu nti: ‘Muddu ggwe omubi era omugayaavu, wakimanya nti nkungula wadde nga saasiga, era nti nkuŋŋaanya wadde nga saawewa,
27 kale ssente zange wandibadde oziwa abasuubuzi, bwe nnandizze nnandibadde nzifuna nga kuliko n’amagoba.
28 “‘N’olwekyo, ttalanta mugimuggyeeko mugiwe oyo alina ttalanta ekkumi.+
29 Kubanga buli alina alyongerwako era aliba na bingi; naye oyo atalina, ne ky’alina kirimuggibwako.+
30 Omuddu ono atalina mugaso mumusuule ebweru mu kizikiza. Eyo gy’alikaabira era n’aluma obugigi.’
31 “Omwana w’omuntu bw’alijjira mu kitiibwa kye+ ng’ali wamu ne bamalayika bonna,+ alituula ku ntebe ye ey’ekitiibwa.
32 Amawanga gonna galikuŋŋaanyizibwa mu maaso ge era alyawulamu abantu ng’omusumba bw’ayawula endiga okuva mu mbuzi.
33 Aliteeka endiga ku mukono gwe ogwa ddyo,+ ate embuzi ku mukono gwe ogwa kkono.+
34 “Awo Kabaka aligamba abo abali ku mukono gwe ogwa ddyo nti: ‘Mujje mmwe Kitange be yawa omukisa, musikire Obwakabaka obwabateekerwateekerwa okuva ku ntandikwa y’ensi.
35 Kubanga nnalumwa enjala ne mumpa eky’okulya; nnalumwa ennyonta ne mumpa eky’okunywa. Nnali mugenyi ne munsembeza;+
36 saalina kya kwambala ne mumpa eky’okwambala.+ Nnali mulwadde ne munzijanjaba. Nnali mu kkomera ne mujja okundaba.’+
37 Awo abatuukirivu balimuddamu nti: ‘Mukama waffe, twakulaba ddi ng’olumwa enjala ne tukuwa eky’okulya, oba ng’olumwa ennyonta ne tukuwa eky’okunywa?+
38 Twakulaba ddi ng’oli mugenyi ne tukusembeza, oba nga tolina kya kwambala ne tukuwa eky’okwambala?
39 Twakulaba ddi ng’oli mulwadde oba ng’oli mu kkomera ne tujja okukulaba?’
40 Kabaka alibaddamu nti, ‘Mazima mbagamba nti, ebyo bwe mwabikoleranga omu ku baganda bange bano abasembayo okuba aba wansi, mwabanga mubikolera nze.’+
41 “Awo aligamba abo abali ku mukono gwe ogwa kkono nti: ‘Muve we ndi+ mmwe abakolimiddwa; mugende mu muliro ogutazikira+ ogwategekerwa Omulyolyomi ne bamalayika be.+
42 Kubanga nnalumwa enjala ne mutampa kya kulya; nnalumwa ennyonta ne mutampa kya kunywa.
43 Nnali mugenyi ne mutansembeza; saalina kya kwambala ne mutampa kya kwambala; nnali mulwadde era nnali mu kkomera ne mutajja kundaba.’
44 Nabo balimuddamu nti: ‘Mukama waffe twakulaba ddi ng’olumwa enjala oba ennyonta oba ng’oli mugenyi oba nga tolina kya kwambala oba ng’oli mulwadde oba ng’oli mu kkomera ne tutakuyamba?’
45 Naye alibaddamu nti, ‘Mazima mbagamba nti okuva ebyo bwe mutaabikolera omu ku bano abasembayo okuba aba wansi, nange temwabinkolera.’+
46 Abo baligenda mu kufa okw’olubeerera,+ naye abatuukirivu baligenda mu bulamu obutaggwaawo.”+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Matayo 25
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
“Baatulaga Okwagala Kungi”
KU LW’OMUKAAGA nga Apuli 25, 2015, musisi ow’amaanyi yayita mu Nepal, era abantu abasukka mu 8,500 be baafa. Ako ke katyabaga akyasinzeeyo okufiiramu abantu abangi mu Nepal. Amayumba agasukka mu 500,000 gaasaanawo. Mu kiseera ekyo mu Nepal mwalimu Abajulirwa ba Yakuwa nga 2,200 era abasinga obungi ku bo baali babeera mu bitundu ebyakosebwa ennyo musisi. Eky’ennaku, omu ku Bajulirwa ba Yakuwa n’abaana be ababiri baafa.
Omujulirwa wa Yakuwa ayitibwa Michelle yagamba nti: “Mu kiseera musisi oyo we yayitira, Abajulirwa ba Yakuwa abasinga obungi ababeera mu bitundu ebyasinga okukosebwa baali mu nkuŋŋaana. Singa musisi oyo yayita bali waka, bangi ku bo bandikoseddwa nnyo.” Lwaki abo abaali mu nkuŋŋaana tebaakosebwa nnyo? Ekyo kiri kityo kubanga Ebizimbe by’Obwakabaka bizimbibwa bulungi.
“KYA MAGEZI”
Ebizimbe by’Obwakabaka mu Nepal bizimbibwa nga bisobola okugumira musisi. Ow’oluganda Man Bahadur, omu ku abo abakola ogw’okuzimba Ebizimbe by’Obwakabaka mu Nepal yagamba nti: “Bulijjo abantu batera okutubuuza ensonga lwaki tusima omusingi muwanvu era ne tuteekamu enkokoto nnyingi ne bwe kiba nti ebizimbe bye tuba tuzimba bitono. Naye kati tukiraba nti kya magezi okukola bwe tutyo.” Oluvannyuma lwa musisi oyo okuyita, ab’oluganda abalabirira omulimu gwaffe mu Nepal bakkiriza okubudamya abantu mu Bizimbe by’Obwakabaka. Abajulirwa ba Yakuwa awamu n’abantu abalala abaabudamira mu Bizimbe by’Obwakabaka baawulira ng’emitima gibakkakkanye.
Abakadde mu bibiina baatandikirawo okunoonya Abajulirwa ba Yakuwa abaali batamanyiddwaako mayitire. Omujulirwa wa Yakuwa ayitibwa Babita yagamba nti: “Abakadde baakola kyonna ekisoboka okukakasa nti ab’oluganda bonna bali mu mbeera nnungi. Mu butuufu baatulaga okwagala kungi.” Enkeera, oluvannyuma lwa musisi okuyita, ab’oluganda abasatu abali ku kakiiko akalabirira omulimu gw’Abajulirwa ba Yakuwa mu Nepal, awamu n’abalabirizi abakyalira ebibiina baatandika okukyalira ebibiina basobole okumanya ebyetaago by’ab’oluganda n’okuyamba ku bakadde.
Nga wayise ennaku mukaaga oluvannyuma lwa musisi oyo okuyita, Gary Breaux ne mukyala we, abaweereza ku kitebe ekikulu eky’Abajulirwa ba Yakuwa mu Amerika, bajja mu Nepal. Reuben, omu ku b’oluganda abali ku kakiiko akalabirira omulimu gw’Abajulirwa ba Yakuwa mu Nepal yagamba nti: “Olw’okuba musisi yali agoyezza nnyo ekibuga Kathmandu, twali tetukakasa obanga Ow’oluganda Breaux anajja. Naye yali mumalirivu okujja era yajja! Abajulirwa ba Yakuwa mu Nepal baasanyuka nnyo okumulaba.”
‘ENKOLAGANA YAFFE YEEYONGERA OKUNYWERA’
Silas, aweereza ku ofiisi y’Abajulirwa ba Yakuwa mu Nepal yagamba nti: “Amasimu gaffe bwe gaatereera, ab’oluganda baatandikirawo okutukubira amasimu emisana n’ekiro! Abajulirwa ba Yakuwa okwetooloola ensi baakiraga nti batufaako nnyo. Wadde ng’abamu baayogeranga ennimi ze tutategeera, twakiraba nti baali batwagala nnyo era nti baali baagala okutuyamba.”
Okumala ennaku eziwerako, Abajulirwa ba Yakuwa abatali bamu mu Nepal baaleeta emmere ku Bizimbe by’Obwakabaka okuyamba abo abaali bakoseddwa musisi. Ate era akakiiko akakola enteekateeka okuyamba abo ababa bagwiriddwako obutyabaga kaateekebwawo, era amangu ddala obuyambi bwatandika okutuuka okuva mu nsi, gamba nga Bangladesh, Buyindi, ne Japan. Oluvannyuma lw’ennaku ntono, Abajulirwa ba Yakuwa abasawo okuva mu Bulaaya baatuuka mu Nepal era bajjanjabira abantu mu Bizimbe by’Obwakabaka. Ng’oggyeeko okujjanjaba abantu, era baafuba nnyo okubabudaabuda.
Omujulirwa wa Yakuwa ayitibwa Uttara yagamba nti: “Musisi oyo yali wa maanyi nnyo era yatukuba entiisa. Naye oluvannyuma twawulira ng’enkolagana gye tulina ne bakkiriza bannaffe yali yeeyongedde okunywera.” Musisi oyo teyakendeeza kwagala abantu ba Yakuwa kwe balina eri Yakuwa n’eri bakkiriza bannaabwe. Mu kifo ky’ekyo, okwagala kwabwe kweyongera okunywera.


text:
ENGEBE YETHU NG’ABAKRISITAYO
Yitheghaye oku Bino Wukigha n’Omundu
Erikania Binene: Isiwalengekanaya wuthi mbwino wutholere iwasoborera obuli kandu. Yesu iniakakolesaya ebibulyo eriwathikya abandu eriyilengekanirya n’erithoka erihika okw’ithwamu ekihikire. (Mt 17:24-27) Erikolesya ebibulyo likaleka erigha iryaghenda ndeke kandi likakuwathikaya eriminya ebya mwigha wawu akayitheghereraya n’eby’ikirirye. (be-E 253 enu. 3-4) Wamabulya omwigha y’ekibulyo, leka erimuharabania, linda asubiraye. Omwigha amasubirya ekiwire, omwakanya k’erimubwira ekihikire, muwathikaye eriyilhangirira ekihire omw’ikolesya ehindi hibulyo. (be-E 238 enu. 1-2) Soborera esyonzumwa ahathe erisyanguhya nuku omwigha athoke erikenga ndeke.
Erikalya Omwatsi: Yitheghaye okw’anza eribugha ebyosi ebya wasi oko mwatsi. (Yn 16:12) Hira omuwathu w’okwa nzumwa ngulhu eyiri omwa nungu. (be-E 226 enu. 4-5) Eribugha obuli kandu akahambire oko mwatsi, n’omubyangabya ibihikire kandi ibyuwene, ikyangana leka enzumwa ngulhu iyasighalha enyuma. (be-E 235 enu. 3) Omwigha amabiriyitheghererya enzumwa ngulhu, mughende okwa yindi nungu.
Erianza Erithaghunza Omwatsi owa Muk’igha: Ekighendererwa kyethu kikulhu ly’erihika okwa mithima, butsira erighunza omwatsi owa thuk’igha. (Lk 24:32) Kolesaya ndeke amaaka w’Ekinywe kya Nyamuhanga omw’ihira omuwatho w’okwa masako amakulhu-makulhu awali omw’isomo erya muliko. (2Kor 10:4; Ebr 4:12; be-E 144 enu. 1-3) Kolesaya eby’erileberyako ebyolhobire. (be-E 245 enu. 2-4) Lengekanaya okwa bitsibu ebya mwigha wawu akalhabamu n’ebyikirirye, neryo lengaho erimulholeryako ebya muk’igha. Mubulhaye ebibulyo nga bino: “Wukayowa wuthi okwa bya wam’igha hano?” “Eki kikathweghesayaki oku Yehova?” “Wukalhangira ni mughasoki owali omw’ighendera okwa busondoli ng’obu?”


text:
OBULAMU BW'EKIKRISTAAYO N'OBUWEEREZA–AKATABO K'ENKUŊŊAANA Noovemba 2017
Ennyanjula Ze Tuyinza Okukozesa
Ennyanjula ze tuyinza okukozesa okugaba Omunaala gw’Omukuumi, n’okubuulira amazima agakwata ku linnya lya Katonda. Kozesa ebyokulabirako ebyo okutegeka ennyanjula zo.
EKIGAMBO KYA KATONDA KYA BUGAGGA
“Munoonye Yakuwa Musobole Okusigala nga Muli Balamu”
Okunoonya Katonda kitegeeza ki? Kiki ekyatuuka ku Bayisirayiri bwe baalekera awo okunoonya Yakuwa?
OBULAMU BW’EKIKRISTAAYO
Okutuukiriza Obulungi Obuweereza Bwaffe—Okudiŋŋaana
Oyinza otya okukola okudiŋŋana okuvaamu ebibala? Fuba okumuddira, beera n’ekiruubirirwa buli lw’omudiŋŋaana.
EKIGAMBO KYA KATONDA KYA BUGAGGA
Yigira ku Nsobi Zo
Ebikwata ku Yona biraga nti Yakuwa tatwabulira wadde nga tukoze ensobi, kyokka, atusuubira okuyigira ku nsobi zaffe.
OBULAMU BW’EKIKRISTAAYO
Bye Tuyiga mu Kitabo kya Yona
Okufumiitiriza ku byatuuka ku Yona kituyamba obutaggwaamu maanyi nga tufunye ebizibu, okuba n’endowooza ennungi ku buweereza bwaffe, n’okuddamu amaanyi okuyitira mu kusaba.
EKIGAMBO KYA KATONDA KYA BUGAGGA
Kiki Yakuwa ky’Atwetaagisa?
Kakwate ki akaliwo wakati w’okusinza kwaffe n’enkolagana gye tulina ne Bakristaayo bannaffe?
EKIGAMBO KYA KATONDA KYA BUGAGGATitleSigala ng’Otunula mu by’Omwoyo era ng’Oli Munyiikivu
Sigala ng’Otunula mu by’Omwoyo era ng’Oli Munyiikivu
Kyalabika ng’Abababulooni abatandisobodde kuzikiriza Yuda. Wadde kyali kityo, obunnabbi bwalina okutuukirira, era Kaabakuuku yalina okulindirira lwe bwandituukiridde.
OBULAMU BW’EKIKRISTAAYO
Sigala ng’otunula mu by’omwoyo nga wazzeewo enkyukakyuka
Enkyukakyuka bwe zitaataaganya okusinza kwaffe era ne ziteeka enkolagana yaffe ne Yakuwa mu kabi, biki ebinaatuyamba okusigala nga tutunula mu by’omwoyo era nga tuli banyiikivu?


text:
Essuula 1
1 Pawulo, omusibe wa Kristo Yesu ne Timoseewo ow'oluganda, eri Firemooni omwagalwa era mukozi munnaffe,
2 ne Apofiya ow'oluganda ne Alukipo mulwanyi munnaffe, n'ekkanisa eri mu nnyumba yo:
3 ekisa n'emirembe ebiva eri Katonda Kitaffe ne Mukama waffe Yesu Kristo bibeerenga gye muli.
4 Nneebaza Katonda wange ennaku zonna, nga nkwogerako mu kusaba kwange,
5 bwe nnawulira okwagala kwo n'okukkiriza kw'olina eri Mukama waffe Yesu n'eri abatukuvu bonna;
6 okussa ekimu okw'okukkiriza kwo kulyoke kukolenga omulimu, mu kutegeerera ddala buli kigambo ekirungi ekiri mu mmwe, olwa Kristo.
7 Kubanga nnajaguza nnyo ne nsanyuka olw'okwagala kwo, kubanga emyoyo gy'abatukuvu wagiwummuza, ow'oluganda.
8 Kale, newakubadde nga nnina obuvumu bwonna mu Kristo okukulagira ekisaana,
9 naye olw'okwagala nkwegayirira bwegayirizi, kuba nfaanana nga bwe ndi, Pawulo omukadde, era kaakano omusibe wa Kristo Yesu:
10 nkwegayirira olw'omwana wange, gwe nnazaalira mu busibe bwange, Onnessimo,
11 ataakugasanga edda, naye kaakano atugasa ggwe nange:
12 gwe nkomyawo gy'oli yennyini, ye gwe mwoyo gwange:
13 nze gwe mbadde njagala okubeera naye gye ndi, alyoke ampeerezenga mu kifo kyo mu busibe bw'enjiri:
14 naye ssaayagala kukola kigambo nga toteesezza, obulungi bwo buleme okubeera mu kuwalirizibwa, wabula mu kwagala.
15 Kubanga mpozzi kyeyava ayawukana naawe ekiseera, olyoke obeerenga naye emirembe n'emirembe;
16 nga takyali muddu nate, naye okusinga omuddu, ow'oluganda omwagalwa, okusinga ennyo gye ndi, naye okusingira ddala eri ggwe mu mubiri era ne mu Mukama waffe.
17 Kale oba ng'ondowooza nze okubeera munno, musembeze oyo nga nze.
18 Naye oba nga yakwonoona oba abanjibwa, mbalira nze ekyo;
19 nze Pawulo mpandiise n'omukono gwange, nze ndisasula: nneme okukugamba nga nkubanja era naawe wekka nate.
20 Kale, ow'oluganda, onsanyuse mu Mukama waffe: owummuze omwoyo gwange mu Kristo.
21 Nkuwandiikidde nga nneesiga obugonvu bwo, nga mmanyi ng'olikola era okusinga bye njogera.
22 Naye era nate onnongoosereze aw'okusula: kubanga nsuubira olw'okusaba kwammwe muliweebwa okundaba.
23 Epafula musibe munnange mu Kristo Yesu, akulamusizza;
24 ne Makko, Alisutaluuko, Dema, Lukka, bakozi bannange.
25 Ekisa kya Mukama waffe Yesu Kristo kibeerenga n'omwoyo gwammwe. Amiina.


text:
\r\r\r\r
Olugendo lwa Ssekabaka Fredrick Luwangula Muteesa II, okuva mu lubiri lwe nga Kawenkene Obote, asindise Col. Idi Amin Dada, okumulumba teruggwa.
Mulimu ebifo eby’enkizo bingi Ssekabaka byeyayitamu wamu n’abantu ab’enjawulo abewaayo okutaasa Namulondo.
Wano e Ssentema mu Busiro, wewali ekifo Ssekabaka Muteesa II weyasanga basajjabe abaali bayimiridde mu bukuukuulu nga beewunaganya ku mawulire ge baali bawulidde mu Lubiri ag’okulumba Kabaka wabwe.
Ediriisa Ssemakula Simwogerere omu ku baayambako Ssekabaka Fredrick Walugembe Luwangula Muteesa II, okudduka ekibambulira, era nga annambuzizza ebintu n’amakubo mwebaamuyisa.
Ssemakula ne banne baakulemberamu Ssaabasajja Kabaka okumuyisa mu kkubo lye basuubira obutabaamu bulabe.
Kyokka bwe baali bagenda engeri akaseera ako bwe kaali akobunkenke, basanga abasajja abaali mu bukuukuulu abaabategeeza nti gye baali balaga amakubo gaali gonooneddwa.
Olw’obutaba nakyakukola, beeyongerayo, era ne batuuka ku mugga guno Kiduduma ng’abantu bagubotodde dda, okulemesa abaserikale ba Obote okuyitawo amangu, Ssemakula annyonnyola engeri gyebakikolamu Kabaka okusobola okuyitawo.
Wano Ssaabasajja Kabaka abawa ebiragiro. Bwebaamala okuyitawo nabo nebaddamu okugwonoona. Beeyongerayo okutuuka ku Luguudo oludda e Mityana. Wano nno baasalamu busazi nebakwata ku ludda lw’e Mpigi, wabula baba batuuka ku mutala Bbulamazzi nebaleengera ennyonyi mu bbanga.
Wano Kabaka ava mu Mmotoka okubaako weyekukuma. Addamu okubawa ekiragiro.
Oluvannyuma beeyongerayo. Bwebaatuuka e Katende nebabaako webakweka Mmotoka zabwe okusooka okumanya ekifa mu maaso. Kyokka bwebatuuka ewa Kibuuka Omumbaale, Ssemakula alina kye yasaba Kabaka.
Ng’amaze okugula amafuta Kabaka yamusaba okumukomya awo kubanga we yali atuuse ng’ategeerawo.
Ku Ggombolola e Mpigi, webaakomya Kabaka, Wabula aliko ekibuuzo kye yababuuza Ssemakula ky’agamba nti kyabakaluubirira okuddamu?
Kyokka ono ng’amaze ng’amaze okuddayo ku kyalo agamba lwategeera nti Ssaabasajja okusiima amuyambako Kabaka okudduka, kyali kimuzaalidde ebitula…Makaayi by’azaalira ku nsiko.
Wano yavuga mmotoka okujizza ewa mukamaawe , era yamala ssabbiiti namba nga takola kubanga omulimu gwali guweddewo.
Mukamaawe yamuleetera emmotoka endala n’agivugira emyezi esatu, wabula agamba nti yaddamu n’asaba emmotoka ye gye yali amanyidde era n’emuddizibwa.
Kyokka mu kugivugira ebbanga, emmotoka y’emu eno eddamu okumuleetera ebizibu. Agamba nti yasisinkana abaserikale abaamuyimiriza nebamubuuza akaana n’akataano.
SOT.. EDRIISA SSEMAKULA – YAYAMBAKO SSEKABAKA MUTEESA OKUDDUKA.
Ku mulundi guno, yayimirizibwa emirundi esatu, nga bw’abuuzibwa wabula mu mukukunyizibwa okungi, yasalawo abalimbe ng’alaba kyekiyinza okumutaasa.
Kyokka ssente webeeredde enzibu, Omuserikale eyasembayo okumubuuza yategeeza banne ng’omusajja ono bwe balina okumuleta yeyongereyo ku makuboge.
Emmotoka yabafuukira ekyambika, yali kika kya Mourice UYQ 887 nga ya langi ya Kiragala.
Ono ye yasigalawo ku banne beyali nabo nga bayambako Kabaka okudduka Kawenkene, battibwanga abaserikale ba Obote.
Ssemakula bwe yalaba ebyali bituuse ku banne yatya nnyo, era yasalawo okusiba engugu ze naasenguka e Ssentema…bwatyo neyewogoma e Busujju…nga n’okutuusa kati tavangayo.
Ediriisa Ssemakula Simwogerere mu birowoozo ebingi byeyalimu mu budde obwo yasalawo okutuula wansi emboozi ye egiteeke mu bu wandiike.
\r\r\r\r


text:
Waliwo omusuubuzi atutte Brig.Kasirye Gwanga mu kkooti enkulu, nga ayagala amuliyirire obukadde bitaano.
Ono amulanga kwokya kalakita ye nga 12, augusto 2017 e Lubowa ku luguudo lw’entebbe
Dennis Wakabi Zimba agamba nti aliko abantu babiri abamupangisa nga beeba Andrew Muwonge ne Kassim Sserugo okubaako ettaka lyatereeza oba okusenda nga akozesa tractor.
Kyoka agamba nti bweyali asimbye tulakita nga alinze etekebwemu amafuta, kasirye ggwanga, yawamattuka eri nagiteekera omuliro .
Ono agamba nti ebikolwa bya kaasirye ggwanga bimufiiriza nnyo , era nga alowooza nti yakafiirwa obukadde bitaano .
Ono agamba nti ekyasinga okumwenyamiza kwekuba nti kasirye ggwanga yasalawo okugenda ku mikutu gyamawulire neyewaana.
Posted 34 min 57 sec ago..


text:
Amalwaliro ga Gavumenti e Mityana geeraliikiriza
Abakungu abalondoola eby'obulamu okuva mu yafeesi y'omukulembeze w'eggwanga balambudde emirimu egikolebwa mu malwaliro ga Gavumenti agali mu Disitulikiti y'e Mityana era ng'eno bingi ebizuuliddwayo ng'ebimu biva ku bunafu bw'abasawo n'abakulira amalwaliro gano ekintu ekiviirako abalwadde abagagendamu okulumwa obujiji.
Ekibinja ky'abakungu kino kikulembeddwamu akulira ekitongole ekirondoola empeereza y'emirimu mu malwaliro ga Gavumenti okuva mu yafeesi y'omukulembeze w'eggwanga nga ye Jjumba Ponsiano, ng'ono agambye nti bingi ebizuulidwa omuli abasawo okwebulankanya ku mirimu,okubulankanya eddagala, okutulugunya abalwadde nebirala.
Kino kibawalirizza okukuba olukungaana olw'abantu bonna okusobola okuwuliriza ensonga zaabwe era bangi ku bantu nebawa ensonga zaabwe nga muno mwemubadde n'abamu ku bakyala abakulukusizza amaziga.
Era abantu bategezezza nga olumu abasawo bwebabasindika ebweru w'eddwaliro mu bulwaliro obubaliraanye kyokka abamu ku basawo mukwanukula bagambye nti waliwo ebyuma ebyafa nga tebikyakola nga ekikuba ebifaananyi (Scan) so nga waliwo n'abamu ku basawo ababadde beekwasa nga bwebaweebwa omusaala omutono nga tezibamala


text:
Abayizi n’abasomesa basimbira Kabuyonjo layini – Mubende
Abayizi awamu n'abasomesa ku ssomero lya Gavumenti erya Lulongo Primary School mu Disitulikiti y'e Mubende bawanjagidde Gavumenti ebataase ku mbeera gyebayitamu oluvannyuma lw'abayizi n'abasomesa okutandika okulwaniranga kabuyonjo emu bweti gyebalinawo songa nayo eri mu mbeera mbi ddala.
Essomero lino erya erisangibwa mu Ggombolola ye Madudu liweza abayizi 400 kyokka nga balina kabuyonjo emu yokka nga yeyambisibwa abayizi, abasomesa ssaako n'abagenyi ababeera bakyadde ku ssomero lino.
Sanyu Ruth, omusomesa ku ssomero lino annyonnyodde nti abayizi naddala ab'obuwala embeera ya kabuyonjo eno ebanyigiriza byansusso naddala bwe batuuka mu nsonga nga bangi ku bano basalawo n'obutajjira ddala ku ssomero nga kino kibaviiriddeko okuwanduka mu ssomero.
Bo abamu ku bayizi betwogeddeko nabo ku ssomero lino bategezezza nti ebiseera ebisinga batuuka n'okuka ayanira kabuyonjo n'abasomesa nga n'abamu batandise okukozesa ennimiro eziriraanye
essomero lino.
Ye akulira essomero lino Kigongo Eugenie ategeezezza nti embeera eno emusobedde nga n'olumu akwatibwa ensonyi okulaba nga abasomesa n'abayizi bakaayanira kabuyonjo oluusi nga n'abasomesa basalawo okwosa bwebaba bafunye obuzibu mulubuto kuba ekifo webetawuliriza kiri mumbeera mbi.


text:
Essuula 1
1 Nze omukadde mpandiikira omukyala omulonde n'abaana be nze be njagala mu mazima; so si nze nzekka, era naye ne bonna abategeera amazima;
2 olw'amazima agabeera mu ffe, era aganaabeeranga naffe emirembe n'emirembe:
3 ekisa, okusaasira, emirembe ebiva eri Katonda Kitaffe n'eri Yesu Kristo Omwana wa Kitaffe, binaabeeranga naffe mu mazima n'okwagala.
4 Nsanyuse nnyo kubanga nnasanga abamu ku baana bo nga batambulira mu mazima, nga bwe twaweebwa Kitaffe ekiragiro.
5 Era kaakano nkwegayirira, omukyala, si ng'akuwandiikira ekiragiro ekiggya wabula kye twalina okuva ku lubereberye, twagalanenga fekka na fekka.
6 Na kuno kwe kwagala okutambuliranga mu biragiro bye. Ekyo kye kiragiro, nga bwe mwawulira okuva ku lubereberye mulyoke mukitambulirengamu.
7 Kubanga abalimbalimba bangi abafuluma mu nsi, abatayatula Yesu Kristo ng'ajja mu mubiri. Oyo ye mulimbalimba oli era omulabe oli owa Kristo.
8 Mwekuumenga muleme okubulwa emirimu gye twakola, naye muweebwe empeera ennamba.
9 Buli muntu ayitirira n'atabeera mu kuyigiriza kwa Kristo talina Katonda: abeera mu kuyigiriza okwo, oyo alina Kitaffe era n'Omwana.
10 Omuntu yenna bw'ajjanga gye muli n'ataleeta kuyigiriza okwo temumusembezanga mu nnyumba, so temumulamusanga:
11 kubanga amulamusa assa ekimu naye mu bikolwa bye ebibi.
12 Newakubadde nga nnina ebigambo bingi okubawandiikira, ssaagala kubiwandiika ku lupapula ne bwino: naye nsuubira okujja gye muli, n'okwogera akamwa n'akamwa, essanyu lyammwe liryoke lituukirire.
13 Abaana ba muganda wo omulonde bakulamusizza.


text:
Olwali
Omubaka we Kyadondo leero asula mu uganda.
Ivan Ssenabulya
November 13th, 2017
Bya Samuel ssebuliba.
Wetwogerera nga omubaka we Kyadondo East Robert Kyagulanyi amanyiddwa nga Bobi wine atekateeka kulinya nyonyi leero okudda mu uganda okuva mu Dubali gyali kakano.
Kinajukirwa nti Kyakulanyi ono amaze e sabiiti namba nga atabaala amawanga okubadde South Africa ne Unite Arab Emirates nadala ekibuga Dubai.
Nga ali eno, yasisinkana banna-uganda abenjawulo nebawayaamu kunsonga ezikwata ku uganda , wabula nga obubakabwe yasinze kubuyisa munyimba.
Kati obukaba bwetakafuna, bulaga nti ono leero asula mu uganda.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
Zabbuli ya Dawudi.
26 Nnamula Ai Yakuwa, kubanga ntambulidde mu bugolokofu bwange;+Nneesize Yakuwa awatali kuddirira.+
2 Nkebera Ai Yakuwa, era ngezesa;Longoosa ebirowoozo byange n’omutima gwange.+
3 Kubanga okwagala kwo okutajjulukuka kubeera mu maaso gange bulijjo,Era ntambulira mu mazima go.+
4 Sibeera na bantu balimba,+Era nneewala abo abakweka kye bali.
5 Nkyawa ekibiina ky’abantu ababi,+Era sikkiriza kubeera n’abo abakola ebibi.+
6 Nja kunaaba mu ngalo okulaga nti siriiko musango,Era nja kwetooloola ekyoto kyo, Ai Yakuwa,
7 Eddoboozi lyange ery’okwebaza liwulirwe,+Era nnangirire ebikolwa byo byonna eby’ekitalo.
8 Yakuwa, njagala nnyo ennyumba mw’obeera,+Ekifo ekitiibwa kyo mwe kibeera.+
9 Tonsaanyaawo wamu n’aboonoonyi,+Era obulamu bwange tobuzikiririza wamu n’abo abakola ebikolwa eby’obukambwe,
10 Abo abalina emikono egikola ebintu ebiswaza,Era abalina omukono ogwa ddyo ogujjudde enguzi.
11 Naye nze nja kutambulira mu bugolokofu bwange.
Nnunula era ndaga ekisa.
12 Ekigere kyange kiyimiridde awatereevu,+Nja kutendereza Yakuwa mu kibiina ekinene.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Zabbuli 26
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
ESSUULA EY’EKKUMI N’OMWENDA
Sigala ng’Olina Enkolagana ey’Oku Lusegere ne Yakuwa
1, 2. Wa we tuyinza kufuna obuddukiro leero?
KUBA akafaananyi ng’oli mu luguudo otambula era nga kibuyaga ow’amaanyi akunta. Ebire bitandika okukwata era n’eggulu litandika okumyansa n’okubwatuka. Wayitawo akaseera katono enkuba n’etandika okutonnya. Otandika okunoonya aw’okweggama. Ng’osanyuka nnyo bw’ofuna aw’okweggama awalungi!
2 N’embeera gye tulimu leero efaananako bw’etyo. Embeera y’ensi yeeyongera kwonooneka. Oyinza okwebuuza nti, ‘Wa we nnyinza okufuna obuddukiro?’ Omuwandiisi wa Zabbuli yagamba nti: “Ndigamba Yakuwa nti: ‘Ggwe kiddukiro kyange era ekigo kyange, ggwe Katonda wange gwe nneesiga.’” (Zabbuli 91:2) Awatali kubuusabuusa, Yakuwa asobola okutuyamba okwaŋŋanga ebizibu bye twolekagana nabyo leero, era atusuubiza n’ebiseera eby’omu maaso ebirungi.
3. Kiki kye twetaaga okukola Yakuwa bw’aba ow’okutuyamba mu biseera ebizibu?
3 Yakuwa ayinza atya okuba ekiddukiro kyaffe? Asobola okutuyamba okuvvuunuka oba okugumira ekizibu kyonna kye tuba nakyo, era wa maanyi nnyo okusinga omuntu yenna ayinza okwagala okututuusaako akabi. Ne bwe tutuukibwako ekintu ekibi kati, tuli bakakafu nti Yakuwa ajja kuggyawo ebizibu byonna mu biseera eby’omu maaso. Bayibuli etukubiriza “okwekuumira mu kwagala kwa Katonda.” (Yuda 21) Naye Yakuwa bw’aba ow’okutuyamba mu biseera ebizibu, tulina okusigala nga tulina enkolagana ey’oku lusegere naye. Ekyo tuyinza kukikola tutya?
LAGA NTI OSIIMA OKWAGALA KATONDA KW’ATULAGA
4, 5. Yakuwa akiraze atya nti atwagala nnyo?
4 Okusobola okusigala nga tulina enkolagana ey’oku lusegere ne Yakuwa, tulina okutegeera engeri gy’alazeemu nti atwagala nnyo. Lowooza ku ebyo byonna Yakuwa by’atukoledde. Yatuwa ensi erabika obulungi era n’agiteekamu ebimera n’ebisolo ebirabika obulungi. Ate era yatuwa emmere ewooma n’amazzi ag’okunywa amayonjo. Okuyitira mu Bayibuli, Yakuwa atuyambye okutegeera erinnya lye n’engeri ze ennungi ennyo. N’ekisingira ddala obukulu, yakiraga nti atwagala nnyo bwe yatuma ku nsi Omwana we, Yesu, gw’ayagala ennyo atufiirire. (Yokaana 3:16) Era olw’okuba Yesu yatufiirira, kati tulina essuubi nti mu biseera eby’omu maaso tujja kufuna obulamu obutaggwaawo.
5 Yakuwa yateekawo Obwakabaka bwa Masiya, ng’eno ye gavumenti ey’omu ggulu ejja okuggyawo okubonaabona kwonna mu kiseera ekitali kya wala. Obwakabaka obwo bujja kufuula ensi yonna olusuku lwa Katonda, abantu mwe bajja okubeera emirembe gyonna nga basanyufu era nga bali mu mirembe. (Zabbuli 37:29) Engeri endala Yakuwa gy’alazeemu nti atwagala nnyo kwe kutuyigiriza engeri esingayo obulungi ey’okutambuzaamu obulamu bwaffe. Ate era ayagala tumusabe, era mwetegefu okuwuliriza essaala zaffe. Mazima ddala, Yakuwa akiraze nti atwagala nnyo.
6. Olw’okuba Yakuwa akiraze nti akwagala nnyo, kiki ky’osaanidde okukola?
6 Olw’okuba Yakuwa akiraze nti akwagala nnyo, kiki ky’osaanidde okukola? Mulage nti osiima byonna by’akukoledde. Kya nnaku nti leero abantu bangi tebasiima. Bwe kityo bwe kyali ne mu kiseera Yesu we yabeerera ku nsi. Lumu Yesu yawonya abagenge kkumi, naye omu yekka ye yamwebaza. (Lukka 17:12-17) Naffe twagala okuba ng’omusajja oyo eyeebaza Yesu. Bulijjo twagala tulage nti tusiima ebyo Yakuwa by’atukoledde.
7. Yakuwa tusaanidde kumwagala kwenkana wa?
7 Ate era tusaanidde okulaga Yakuwa nti tumwagala. Yesu yagamba abayigirizwa be nti balina okwagala Yakuwa n’omutima gwabwe gwonna, n’obulamu bwabwe bwonna, era n’amagezi gaabwe gonna. (Soma Matayo 22:37.) Ekyo kitegeeza ki?
8, 9. Tuyinza tutya okulaga Yakuwa nti tumwagala?
8 Kimala okugamba obugambi nti twagala Yakuwa? Nedda. Bwe tuba nga ddala twagala Yakuwa n’omutima gwaffe gwonna, n’obulamu bwaffe bwonna, era n’amagezi gaffe gonna, tujja kukiraga mu bikolwa. (Matayo 7:16-20) Bayibuli ekiraga bulungi nti bwe tuba twagala Katonda, tujja kukwata ebiragiro bye. Olowooza ekyo kizibu nnyo? Si kizibu kubanga ‘ebiragiro bya Yakuwa tebizitowa.’—Soma 1 Yokaana 5:3.
9 Bwe tugondera Yakuwa, tuba basanyufu era tuba n’obulamu obweyagaza. (Isaaya 48:17, 18) Naye kiki ekinaatuyamba okusigala nga tulina enkolagana ey’oku lusegere ne Yakuwa? Ka tulabe.
WEEYONGERE OKUNYWEZA ENKOLAGANA YO NE YAKUWA
10. Lwaki osaanidde okweyongera okuyiga ebikwata ku Yakuwa?
10 Wafuuka otya mukwano gwa Yakuwa? Okuyiga Bayibuli kwakusobozesa okweyongera okumanya ebikwata ku Yakuwa, bw’otyo n’ofuuka mukwano gwe. Omukwano guno guyinza okugeraageranyizibwa ku muliro gw’otandyagadde guzikire. Ng’omuliro bwe gwetaaga okuseesebwamu okusobola okusigala nga gwaka, naawe weetaaga okweyongera okuyiga ebikwata ku Yakuwa okusobola okunyweza enkolagana gy’olina naye.—Engero 2:1-5.
11. Ebyo by’onooyiga mu Bayibuli binaakukwatako bitya?
11 Bw’oneeyongera okuyiga Bayibuli, ojja kuyiga ebintu ebijja okukukwatako ennyo. Weetegereze engeri abayigirizwa ba Yesu babiri gye baakwatibwako nga Yesu abannyonnyola obunnabbi bwa Bayibuli. Baagamba nti: “Emitima gyaffe tegyakwatiddwako nnyo bwe yabadde ng’ayogera naffe mu kkubo era ng’atunnyonnyola Ebyawandiikibwa?”—Lukka 24:32.
12, 13. (a) Kiki ekiyinza okutuuka ku kwagala kwe tulina eri Katonda? (b) Kiki kye tusaanidde okukola okwagala kwe tulina eri Katonda kuleme kuwola?
12 Ng’abayigirizwa abo bwe baakwatibwako ennyo nga bategedde Ebyawandiikibwa, naawe oyinza okuba nga wakwatibwako nnyo bwe watandika okuyiga Bayibuli. Kino kyakuyamba okumanya Yakuwa n’okumwagala. Okwagala okwo tewandyagadde kuwole.—Matayo 24:12.
13 Bw’omala okufuuka mukwano gwa Katonda, oba olina okufuba ennyo okunyweza omukwano ogwo. Olina okweyongera okuyiga ebimukwatako n’ebikwata ku Yesu, era n’okufumiitiriza ku ebyo by’oyiga ne ku ngeri gy’oyinza okubikolerako mu bulamu bwo. (Yokaana 17:3) Bw’oba osoma Bayibuli, weebuuze: ‘Kino kinjigiriza ki ku Yakuwa Katonda? Lwaki nsaanidde okumwagala n’omutima gwange gwonna n’obulamu bwange bwonna?’—1 Timoseewo 4:15.
14. Okusaba kutuyamba kutya okunyweza omukwano gwaffe ne Yakuwa?
14 Bw’oba olina mukwano gwo ow’oku lusegere, oyogera naye obutayosa, era ekyo kyongera okunyweza omukwano gwammwe. Mu ngeri y’emu, bwe tusaba Yakuwa obutayosa, kyongera okunyweza omukwano gwaffe. (Soma 1 Abassessalonika 5:17.) Okusaba kirabo kya muwendo okuva eri Kitaffe ow’omu ggulu. Bulijjo tusaanidde okwogera naye nga bye twogera biviira ddala ku mutima. (Zabbuli 62:8) Tetusaanidde kusaba nga tuddiŋŋana ebigambo bye twakwata obukusu, wabula tusaanidde okutegeeza Yakuwa ebyo ebituli ku mutima. Mu butuufu, bwe tuneeyongera okuyiga Bayibuli n’okusaba okuviira ddala ku mitima gyaffe, omukwano gwaffe ne Yakuwa gujja kusigala nga munywevu.
OKUBUULIRAKO ABALALA EBIKWATA KU YAKUWA
15, 16. Otwala otya omulimu gw’okubuulira?
15 Ate era bwe tuba twagala okusigala nga tulina enkolagana ey’oku lusegere ne Yakuwa, tulina okubuulira abalala ebikwata ku nzikiriza yaffe. Okubuulirako abalala ebikwata ku Yakuwa nkizo ya kitalo nnyo. (Lukka 1:74) Ate era buvunaanyizibwa Yesu bwe yawa Abakristaayo bonna ab’amazima. Buli omu ku ffe asaanidde okubuulira amawulire amalungi agakwata ku Bwakabaka bwa Katonda. Ekyo okikola?—Matayo 24:14; 28:19, 20.
16 Pawulo yatwala omulimu gw’okubuulira ng’ekintu eky’omuwendo ennyo; yaguyita ‘kya bugagga.’ (2 Abakkolinso 4:7) Okubuulira abalala ebikwata ku Yakuwa n’ekigendererwa kye gwe mulimu ogusingirayo ddala obukulu gw’osobola okukola. Y’emu ku ngeri gy’oyinza okuweerezaamu Yakuwa, era asiima nnyo ebyo by’omukolera. (Abebbulaniya 6:10) Ate era okubuulira kukuganyula ggwe kennyini awamu n’abo b’obuulira, kubanga kukuyamba ggwe n’abo b’obuulira okufuna enkolagana ey’oku lusegere ne Yakuwa n’okuba n’essuubi ery’okufuna obulamu obutaggwaawo. (Soma 1 Abakkolinso 15:58.) Waliwo omulimu omulala ogusobola okukuleetera essanyu n’obumativu ng’ogwo?
17. Lwaki omulimu gw’okubuulira gwetaaga okukolebwa mu bwangu?
17 Omulimu gw’okubuulira gwetaaga okukolebwa mu bwangu. N’olwekyo, tusaanidde ‘okubuulira ekigambo n’obunyiikivu.’ (2 Timoseewo 4:2) Abantu beetaaga okuwulira ebikwata ku Bwakabaka bwa Katonda. Bayibuli egamba nti: “Olunaku lwa Yakuwa olukulu luli kumpi okutuuka! Luli kumpi okutuuka era lwanguwa nnyo!” Enkomerero ‘tejja kulwa!’ (Zeffaniya 1:14; Kaabakuuku 2:3) Tewali kubuusabuusa nti mu bbanga eritali lya wala, Yakuwa ajja kuzikiriza ensi ya Sitaani. Naye ng’ekyo tekinnabaawo, abantu beetaaga okulabulwa basobole okusalawo obanga banaaweereza Yakuwa.
18. Lwaki tusaanidde okusinza Yakuwa nga tuli wamu ne Bakristaayo bannaffe?
18 Yakuwa ayagala tumusinze nga tuli wamu ne Bakristaayo bannaffe. Bayibuli egamba nti: “Ka buli omu ku ffe alowoozenga ku munne, okumukubiriza okwagala n’okukola ebikolwa ebirungi, nga tetulekaayo kukuŋŋaananga wamu ng’abamu bwe bakola, naye nga tuzziŋŋanamu amaanyi, naddala nga bwe mulaba nti olunaku lusembedde.” (Abebbulaniya 10:24, 25) Tusaanidde okufuba okubangawo mu nkuŋŋaana zonna. Bwe tubaawo mu nkuŋŋaana tuzziŋŋanamu amaanyi.
19. Kiki ekinaatuyamba okwagala baganda baffe ne bannyinaffe Abakristaayo?
19 Bw’onoogenda mu nkuŋŋaana, ojja kusangayo abantu abalungi abajja okukuyamba okusinza Yakuwa mu ngeri entuufu. Ojja kusangayo ab’oluganda ab’enjawulo abafuba, nga ggwe, okukola Yakuwa by’ayagala. Ate era nabo tebatuukiridde nga ggwe, era bakola ensobi. N’olwekyo, bwe basobya, basonyiwe. (Soma Abakkolosaayi 3:13.) Bulijjo singa kulowooza ku ngeri ennungi baganda bo ne bannyoko Abakristaayo ze balina, kubanga ekyo kijja kukuyamba okubaagala n’okwongera okunyweza enkolagana yo ne Yakuwa.
OBULAMU OBWA NNAMADDALA
20, 21. “Obulamu obwa nnamaddala” bwe buluwa?
20 Yakuwa ayagala mikwano gye bonna okuba n’obulamu obusingayo obulungi. Bayibuli eyigiriza nti obulamu bwe tujja okufuna mu biseera eby’omu maaso bujja kuba bwa njawulo nnyo ku bulamu bwe tulina kati.
21 Mu biseera eby’omu maaso, tetujja kuwangaala myaka 70 oba 80 gyokka, wabula tujja kubeerawo emirembe gyonna. Tujja kunyumirwa “obulamu obutaggwaawo” nga tuli balamu bulungi, nga tuli mu mirembe, era nga tuli basanyufu mu lusuku lwa Katonda olulabika obulungi. Obwo bwe bulamu Bayibuli bw’eyita “obulamu obwa nnamaddala.” Yakuwa asuubiza okutuwa obulamu obwo obwa nnamaddala, naye tulina okukola kyonna ekisoboka kati ‘okubunyweza.’—1 Timoseewo 6:12, 19.
22. (a) Tuyinza tutya “okunyweza obulamu obwa nnamaddala”? (b) Lwaki tewali kye tuyinza kukola kitugwanyiza bulamu butaggwaawo?
22 Tuyinza tutya “okunyweza obulamu obwa nnamaddala”? Tusobola okubunyweza nga ‘tukola ebirungi’ era ‘nga tuba bagagga mu bikolwa ebirungi.’ (1 Timoseewo 6:18) Kino kitegeeza nti tulina okukolera ku ebyo bye tuyiga mu Bayibuli. Kyokka, okufuna obulamu obwa nnamaddala tekijja kusinziira ku kufuba kwaffe. Tewali kye tuyinza kukola kitugwanyiza kufuna bulamu butaggwaawo. Obulamu obutaggwaawo kirabo Yakuwa ky’awa abaweereza be abeesigwa ku bwereere, era kye kimu ku bintu ebiraga ‘ekisa kye eky’ensusso.’ (Abaruumi 5:15) Kitaffe ow’omu ggulu ayagala nnyo okuwa abaweereza be abeesigwa ekirabo kino.
23. Lwaki weetaaga okusalawo obulungi kati?
23 Kati weebuuze, ‘Nsinza Katonda mu ngeri entuufu?’ Singa okiraba nti waliwo enkyukakyuka z’olina okukola, zikole mu bwangu. Bwe twesiga Yakuwa era ne tufuba okumugondera, Yakuwa ajja kuba kiddukiro kyaffe. Ajja kukuuma abaweereza be abeesigwa mu nnaku zino ez’enkomerero y’ensi ya Sitaani embi. Ate era Yakuwa ajja kutusobozesa okubeera mu Lusuku lwe emirembe gyonna, nga bwe yasuubiza. Awatali kubuusabuusa, osobola okufuna obulamu obwa nnamaddala singa osalawo bulungi kati!


text:
Ebyobulamu
Abaana abazalibwa n’obulwadde bw’emitima beeyongedde.
Ivan Ssenabulya
January 11th, 2018
Bya Shamim Nateebwa.
Edwaliro erikola ku bulwadde bw’emitima elya Uganda heart institute litegeezeza nga omuwendo gw’abaana abazalibwa n’obulwadde buno bwegugenze gulinya buli kaddde.
Ebiwandiiko ebiriwo biraga nga abaana abawerera dala 15,000 bwebazalibwa n’obulwadde buno buli mwaka.
Dr.John Omangino akulira edwaliro lino agamba abaana 7,000 kubano bazalibwa nga beetaga obuyambi obwamangu.
Kati ono ayagala abazadde batandike okusomesebwa nga bukyali kukivirako obulwadde buno okukwata abaana abakazallibwa.


text:
Olugero 12: Abantu Bazimba Omunaala Omuwanvu
EMYAKA mingi gyayitawo. Batabani ba Nuuwa baazaala abaana bangi. Era n’abaana baabwe baakula nabo ne bazaala abaana. Mu bbanga ttono abantu baali bangi nnyo ku nsi.
Omu ku bantu bano yali muzzukulu wa Nuuwa ayitibwa Nimuloodi. Yali musajja mubi nnyo eyayigganga era n’atta abantu n’ebisolo. Nimuloodi era yeefuula kabaka, afugenga abantu abalala. Katonda yali tayagala Nimuloodi.
Mu kiseera ekyo, abantu bonna baali boogera olulimi lumu. Nimuloodi yayagala babeere wamu yeeyongere okubafuga. Omanyi kye yakola? Yagamba abantu okuzimba ekibuga, nga kirimu omunaala omuwanvu. Balabe awo mu kifaananyi nga bakola amatofaali.
Yakuwa Katonda teyasanyukira kuzimba okwo. Katonda yali ayagala abantu basaasaane babeere mu bitundu byonna eby’ensi. Naye abantu baagamba: ‘Kale nno! Ka tuzimbe ekibuga n’omunaala omuwanvu ogutuuka mu ggulu. Olwo tujja kuba batutumufu!’ Abantu baayagala okwefunira ekitiibwa , so si okuweesa Katonda ekitiibwa.
Bwe kityo, Katonda yaleetera abantu okulekera awo okuzimba omunaala. Omanyi engeri gye yakikolamu? Ng’aleetera abantu okwogera ennimi ez’enjawulo, mu kifo ky’olulimi lumu lwokka. Abazimbi baali tebakyasobola kutegeeragana. Eyo ye nsonga lwaki ekibuga kyabwe kyayitibwa Baberi, oba Babulooni, ekitegeeza “Obutabufutabufu.”
Abantu baatandika okuva mu Baberi. Ebibinja by’abantu abaali boogera olulimi olumu, baagenda okubeera awamu mu bitundu by’ensi ebirala.
Olubereberye 10:1, 8-10; 11:1-9.
Ebibuuzo
- Nimuloodi ye yali ani, era Katonda yamutwala atya?
- Mu kifaananyi ekyo, lwaki abantu baali bakola amatofaali?
- Lwaki Yakuwa teyasanyukira mulimu ogwo ogw’okuzimba?
- Katonda yayimiriza atya omulimu gw’okuzimba omunaala?
- Ekibuga kyali kiyitibwa kitya, era erinnya eryo lyali litegeeza ki?
- Kiki ekyatuuka ku bantu nga Katonda atabuddetabudde ennimi zaabwe?
Ebibuuzo ebyongerezeddwako
- Soma Olubereberye 10:1, 8-10.
Nimuloodi yeeyisa atya, era tukiyigirako ki? (Nge. 3:31)
- Soma Olubereberye 11:1-9.
Abantu baalina kiruubirirwa ki okuzimba omunaala, era lwaki omulimu ogwo gwandigudde butaka? (Lub. 11:4; Nge. 16:18; Yok. 5:44)


text:
Mazima okulayira nekitali katonda nsonga munsonga enkulu eri Abawahaab zebatera okwanguyirira okulangirira mubigambo bya-abwe nemumakalaamu gaabwe.
Kale nga oyo “Swan-an” – omu kubatunzi bebitabo mubawahaab – atwaala okulayira ekitali katonda nti Shirik!!([1])
Nga era omutunzi wekitabo “Al-Ahadiyyat Sanyiyyat” bweyakutwaala nti shirik ntono.([2])
Ffe nno, mukiseera kino, kulwamaanyi gakatonda katutandike okunoonyereza kunsonga eyo nga tukozesa ekitabo kyakatonda nenkola yomubakawe neba Imam abatukuvu (a.s) era nga bwetugenda okufuna ekitangaala kunsonga eyo – nemunsonga zonna.
1- Qur’an eyekitiibwa, kyekizito ekinene era y’omukulembeze owawaggulu, ekyokulabirako ekirabwaako eri buli musiraamu.
Bwotunulako muQur’an, osangamu Aya makumi namakumi ezogera kukulayira ekitali katonda Ebyokulabirako:
Katonda owekitiibwa – mussuula Shamsi yokka – yalayira ebintu munaana mubitondebye: enjuba, ekitangaala kyenjuba, omweezi, ebiseera byomusana, ekiro, eggulu, ensi, omutima gwomuntu.
Era nga bweyalayira musuurat Naz-at ebintu bisatu, n’alayira ebintu bibiri musuurat mursalaat era nabwekityo musuurat Tariq, Qalam, Aswir ne balad.
Nebifo ebirala bingi nga:
“Ndayidde Tiin ne zaituun (bika byabibala) n’olusozi sinai, nekibuga ekyo ekyemirembe”.([3])
“Ndayidde ekiro bwekiba kibisse, nomusana bweguba gweyolese”.([4])
“Ndayidde amakya n’ebiro ekkumi, n’omuwendo ogwenkana-nkana, n’ogwensusuuba, nekiro bwekiba kigenda”.([5])
“Ndayidde olusozi (Tuur) nekitabo ekyawandiikibwa mweebyo ebyawandiikabwaamu ebyanjuluze, nenyumba eyazimbibwa neggulu, nennyanja enzijuvu”.([6])
“Ndayidde obuwangaazibwo, mazima bbo bali mububuze bwaabwe babutaabutana”.([7])
kale bakijjawa okulamula nti okulayira ekitali katonda Shirik oba haraam awamu n’okubeerawo kwa Aya ezo zonna?!
Omwogezi bwagamba nti okulayira okwo kweyawulidde ku Allah yekka,
Tumugamba nti nedda, kubanga Qur’an kitabo, ekirungamya abantu, era bakifuula kyakulabirako, era singa okulayira okwo kwaali haraam, Qur’an yalibadde ekwewaza abantu era nennyonyola nti okulayira okufaanana bwekutyo kweyawulidde kukatonda owekitiibwa.
Nolwekyo, okusirika kwaQur’an kiraga nti tekweyawuliidde kukatonda yekka.
Waliwo abatamanyi bigendererwa bya Qur’an, abagamba nti kisoboka ekintu okubeera ekirungi bwekiba kifulumye mukatonda, naye bwekiba kifulumye mumuntu, nekibeera kibi. Okwanukula omuntu nga oyo, kwangu kubanga singa okulayira ekitali katonda kubeere shirik, nakufaananya ekitali katonda nekatonda, lwaaki shirik eyo – kebeere ntono oba nedda – yava mukatonda (s.w)?! Abaffe, katonda asobola okwetekako ekimufaanana ate n’agaana omulala okukikola?!
2- Nabbi (s.a.w) yalayira ekitali katonda mubifo bingi, mubyo:
1- Muslim yagamba mukitabokye – Swahiih:
“Omusajja yajja eri Nabbi (s.a.w) n’agamba: Owange ggwe omubaka wakatonda, Saddaakaki esinga okubeeramu empeera ennyingi?
N’amugamba: ndayidde taatawo, ojja kutegeera; kwekusaddaaka nga oli mulamu, era nga kyosaddaaka okyaagala, otya obwaavu naye nga osuubira empeera yaamu egenda okusigalawo”.([8])
2- Era muslim yagamba:
“Omusajja yajja eri omubaka wakatonda – okuva eNajdi – nga abuuza kubusiraamu. Omubaka wakatonda (s.a.w) n’agamba: esswala ttaano emisana n’ekiro.
N’agamba: Abaffe nkakasibwaako nebirala ebitali ebyo?
N’omugamba: Nedda ... okujjako okukola okwokweyagalira. Mpozzi n’okusiiba omweezi gwa Ramadhan, omusajja n’agamba: nkakasibwaako nebirala?
N’amugamba: Nedda ... okujjako okukola okwokweyagalira. N’amubuulira (omubaka wakatonda) okutoola zakat.
Omusajja namugamba: waliwo nebirala?
N’amugamba: Nedda, okujjako okweyagalira.
Omusajja n’agenda nga bwagamba: ndayidde katonda, Siyinza kwongera kweebyo wadde okubikendeezaako.
Omubaka wakatonda nagamba: yesiimye – ndayidde taatawe- bwaaba nga ayogedde mazima”.([9])
3- Era hadith eyo yennyini yajja mumusnad ya Ahmad bn Hambal, naye kunkomerero yaayo. Nabbi yamugamba:
“... Ndayidde obuwangaazi bwange, singa olagira okukola emirimo emirungi, n’oziyiza okukola obubi kyekirungi okusinga okusirika”.([10])
Era waliyo ne hadith endala([11]) ezitajja kunyonyolwa wano olwobufunda bwekitabo. Ne Imam Ali bn Abi Talib (a.s) atwaalibwa nga ekyokulabirako ekyeyolefu mukulera ekibiina ky’obusiraam, yelayira yye kennyini okusukka omulundi ogumu mumbuliriraze, mumabaluwa nemubigambobye ebyabulijjo([12]) nga Abubakar bn Abi Quhaafa bweyalayira taata womuntu gweyali ayogera naye.([13])
Nga tetunnaba kuleeta bujulizi bwabawahaab bwebesembesa kukuziyiza okulayira ekitali katonda, ekisinga obulungi kwekusooka okuleeta fatuwa zaba Imam abana ezikwaata kunsonga eyo.([14])
Hanafiyya: Bagamba nti okulayira taata oba obulamu nga ekigambo ky’omusajja: ndayidde taatawo oba ndayidde obulamubwo – nebifaananako bwebityo, biri makrooh.
Malikiyya: Bbo, bagamba nti okulayira abebitiibwa, n’abatukuvu, nga Nabbi ne kaaba, kulimu ebigambo bibiri: obwaharaam n’okutamwa, naye ekyatikirivu wakati waabwe kwekubeera haraam.
Shafi-eyya: Bagamba nti okulayira ekitali katonda, bwekutabeera shirik, kubeera makrooh (kutamwa).
Hanaabila: Bagamba nti okulayira ekitali katonda, nebitendobye, haraam – kakubeere kulayira Nabbi (s.a.w) oba omu kubagalwa bakatonda(s.w).
Ebyo bebigambo byaba Imam abamadhihab ana, naye kati tetuli mukuwakanya abagamba mubo nti okulayira okwo kuli haraam, oba nti fatuwa zaabwe zikoonagana ne Qur’an, ne sunna zaNnabbi (s.a.w) nenkola yabagalwa baktonda owekitiibwa oba nti abamanyi abamadhihab gano baasiba omulyango gwa Ejtihaad gyebali, kale nebabeera nga bawalirizibwa okujja enkola yaabwe kuba Imam bamadhihab ana gokka.
Ate era tetukakasa nga ebigambo byebabateekako ebikwaata kunsonga gyetuliko bituufu, kubanga alQastalaane yayogera([15]) okuva ku Malik bn Anas nti yali agamba okutamwa kwokulayira ekitali katonda.
N’ebyo byebagamba nti Hanaabila yagamba nti haraam, sibituufu kubanga Ibn Qudaama agamba – mukitabo Almugni ekyo kyeyawandiika olw’okwaagala okuzza obupya figh wa Hanaabila – nti Ibn Hambali yatoola fatuwa ekiiriza okulayira Nnabbi (s.a.w) era nekutuukirira kubanga ali omu kumpagi ebbiri ezobusiraam, era yagamba – Ahmad:
“Singa omuntu alayira Nanbi, ekirayirokye kikakata era bw’aba akyawukanyeeko, omutango gumukakatako”.
Okusinziira kw’ebyo byonna ebiyise... tekisoboka kukakasa nti omu kuba Imam abamadhihab ana gayinza okutoola fatuwa egaana okulayira ekitali katonda(s.a.w).([16])
Owange ggwe omusomi owekitiibwa, oluvanyuma olwokulaba fatuwa zaba Imam abamadhihabu ana, katuleete hadith ebbiri abawahaab zebekwaatako kukuziyiza okulayira ekitali katonda kwebasinziira okuyiwa omusaayi gwabantu abatalina musango, era nebakasuukirira obukadde bwabasiraamu nekigambo bukaafiiri:
“Mazima omubaka wakatonda yawulira Umar nga agamba: ndayidde taata wange, n’amugamba: mazima katonda abaziyiza okulayira bataata bammwe. Omuntu buli lwayagala okulayira, alayirenga katonda oba okusirika”([17])
(i) Obeera olyaawo, okuziyiza okulayira ababazaala lwakuba nti baali bakola shirik era nga basinza amasanamu kale baba tebalina kitiibwa oba okugulumizibwa, omutnu alyooke abalayire nga bwekyajja muhadith endala okuva kuNnabi (s.a.w)
“Temulayiranga bataata bammwe wadde amasanamu”([18])
Era waliwo nehadith endala:
“Temulayiranga bataata bammwe, wadde bamaama bammwe, wadde ebitali katonda”([19])
(ii) Ekigendererwa mukuziyiza okulayira abazadde, kwekulayira okwo okubeera mukulamula nemunkayana, n’okwo okujjawo enjawukana, kubanga abamanyi b’obusiraamu begatta kukubeera nga okulayira okujjawo enjawukana nennyombo, kwekulayira katonda nebitendobye ebyobwanannyini byokka, naye ebitali ebyo, tekukakata.
Kale awamu nebiraga ebyo byonna kijja kitya okugamba nti Nabbi (s.a.w) yagaana okulayira ebitukuvu … nga Qur’an, kaaba, n’abagalwa baktonda – awamu n’okubeera nga kwaali mukifo ekyeyawulidde ate nga era Nnabi yye kenyini yali alayira ebitali katonda?
“Omusajja yajja eri Ibn Umar n’amubuuza: nyinza okulayira kaaba?
N’amugamba: Nedde, naye layira omulezi wa kaaba, kubanga Umar yali alayira taatawe, omubaka wakatonda n’agamba: tolayira taatawo, kubanga mazima yenna alayira ekitali katonda, aba akoze shirik”.([20])
(i) Hadith eyo erimu ensonga ssatu:
(i) Omusajja yajja eri Ibn Umar n’agamba: nyinza okulayira kaaba? N’amuddamu: Nedda, wabula layira omulezi wakaaba.
(ii) Umar bn Khattab yali alayira taatawe, Nabbi (s.a.w) n’amugaana.
(iii) Omubaka wakatonda (s.a.w) yaleeta ensonga n’agamba: “Omuntu bwalayira ekitali katonda aba akoze Shirik”.
Ekitegeerekeka muhadith, nga bwekiri mubigambo byomubaka, okulayira okwo, kuziyizibwa, singa ekirayirwa kiba sikitukuvu – nga omukafiiri n’amasanamu.
Naye Ibn Umar yye yaddiri ekigambo kyaNnabbi “Omuntu bwalayira ekitali katonda aba akoze Shirik” ekyaali kyoogera kw’oli eyalayirwa nga mushirik – khattab, taata wa Umar – n’alwowooza nti kibuna okulayira nekitukuvu, nga kaaba, songa ekigambo kyaNnabbi kikwaata kw’oyo alayirwa nga agatta ku Allah nekintu ekirala nga bwetumaze okukyanjuluza.
Nga bwetukyogeddeko, Nnabbi (s.a.w) yali alayiranga nnyo ebitali katonda, kale ekigambokye “omuntu bwalayira ekitali katonda aba agasse kukatonda” tukiteeke kw’oyo alayira omuntu omushirik agatta katonda nebirala, so ssi oyo alayira ebitukuvu, nga Qur’an, kaaba neNnabbi (s.a.w) kubanga Nnabbi essira yaliteeka ku Umar eyalayira taatawe – eyali omwesinza wamasanamu.
Kale hadith eyo, okugiteeka kubalala kwaali kufuba kwa Ibn Umar era ebyo bikwaata kuye yekka.
Mpozzi kyetwebuuza, lwaaki Nabbi yatwaala okulayira omushirik okubeera shirik?
Twanukula nga tugamba nti lwakubanga, okumulayira kubeera ngeri yakumuwagira, nakumugulumiza nakukakasa eddiiniye enfu nenzikirizaye enkyaamu.
Nemukomekkereza: Ffe tukkiriza ensibuko yahadith, naye endewooza ya Ibn Umar ne ejtihaad gyeyakola, tetubikkiriza okusinziira kukwawukanakwe kunkola y’omubaka (s.a.w) nenkola yabaswahaaba, era ekigambo kya Nnabi, kyeyawulira oyo Umar gweyalayira, naye tekibuna bitukuvu byabusiraamu.
Ate ebikwaata kukulayira kaaba ne Qur’an neba Nnabbi nabagalwa baktonda – okutali mukulamula oba munkayana – okwo kuli bweru era tebeera Shirik wadde okubeera haraam.
(ii) Okwanukula kuno, kuyinza okubeera okwanjulukufu okusinga okusoose era kwekuno: Ekigambo kyaNnabbi “Omuntu bwalayira ekitali katonda aba agasse kukatonda”, kiraga kulayira okweyawulidde nga kwekulayira amasanamu – nga laat, Uzza – gokka era tekibuna muntu k’abeere mushirik. Era ekigambo kya Nasa-e mukitabokye okuva kuNnabbi (s.a.w) kiwagira okwamkula okwo.
Yagamba:
“Omuntu bwalayira n’agamba mukulayirakwe: ndayidde Laat, ne Uzza, kirungi agambe: teri yesinzibwa okujjako katonda”.([21])
Era mukitabo ekyo kyennyini, yagamba: Nabbi (s.a.w) yagamba: Temulayiranga bataata bammwe wadde bamaama bammwe wadde ebitali katonda”.
Hadith esooka eraga nti obukyaafu bwomulembe gw’obutamanya bwaali bukyaali mumitima gyabantu abamu, kale baali balayiranga amasanamu gaabwe gebesinzanga mukifo kyakatonda. Era Nnabbi (s.a.w) kwekubalagira bagambe nti teri mulala yesinzibwa okujjako Allah olwokumalawo ebirowoozo byebaalina mumulembe ogwobutamanya.
Era tukifuna bulungi okuva mubigambo Imam Hambal byeyagamba nti ekigambo kyaNabbi “Omuntu bwalayira ekitali katonda aba akoze shirik” yali hadith eyeyawulidde, naye Ibn Umar olwajja nga ayingizaamu ebyokulayira abazadde nebitukuvu nga ate tebyaalimu.
Hadith, Imam Hambal gyatubuulira okuva ku Nnabbi y’eno:
“Okuva ku Ibn Umar, yagamba: Taata yali alayira, Nabbi n’amugaana. Namugamba: Omuntu alayira ekintu kyonna ekitali katonda aba agasse kukatonda”.([22])
Era olaba nga hadith ya Nnabbi (s.a.w) yetongodde okuva kubigambo bya Ibn Umar kubanga tewali kigambo kyonna kigatta wakati wabigambobye nahadith yaNnabbi (s.a.w), era hadith eraga nti Nabbi yagyoogera kiseera kirala nnyo mukifaananyi ekyeyawulidde.
Owange ggwe omusomi, my’ebyo byonna ebiyise, tusobola okujjamu:
(1) Okulayira ekitali katonda tekigaana mumateeka, kubanga katonda yye kennyini yakikola mu Qur’an eyekittibwa nomubaka (s.a.w) naye n’akikola, nomusikawe – omukulembeze wabakkiriza, Ali(a.s) n’abasiraamu.
(2) Okulayira ekitali katonda tekikkirizibwa – tetugamba nti tekisaana – mukulamula nemunkayagana, wabula kyatteeka okulayira katonda oba ekimu kubitendobye ebyobwanannyini nga bwekyakakata nobujulizi obweyawulidde era nekikwa-atagana nokunoonyereza kwetuliko.
(3) Hadith ebbiri abawahaab zebesembesa kukuziyiza okulayira ekitali katonda, tezirina nkwaatagana nakunoonyereza kwetuliko okwokulayira nebitukuvu ebyobusiraamu nga Qur’an, nekaaba, ne baNnabbi, neba Imam, n’abagalwa baktonda. Okulayira okwaaganibwa kwekulayira abazadde abesinzanga amasanamu mumulembe ogwobutamanya nebintu ebirala ebitalina kitibwa. Abawahaab bwebatyo bweboolesa okumatiza (okwobusiraamu!!) okukyaamu kwebateeka kundowooza zaabwe enfu. Amatendo gonna ga Allah omulezi webitonde byonna.
([1]) Tatihiirul e-etiqaad: ekya swan-an, pg. 14.
([2]) Ahdiyyat Saniyyat, pg. 25.
([3]) 95: 1-3.
([4]) 92: 1-2.
([5]) 89: 1-4.
([6]) 52: 1-6.
([7]) 15: 72.
([8]) Swahiih Muslim: Juzu 3, kitaab zakat, baab: Afdhal swadaqa, pg. 94.
([9]) Swahiih Muslim: Juzu 1, baab: ma huwal Islam, pg. 32.
([10]) Musnad Ahmad: Juzu 5, pg. 225.
([11]) Musnad Ahmad: Juzu 5, pg. 212- Sunan bn Majah: Juzu 4, pg. 995, Juzu 1, pg. 225.
([12]) Nahjul balagh: khutuba no. 23, 25, 56, 85, 161, 168, 182, 187, nebaluwa no: 6, 9, 54.
([13]) Kitaabul Muwatta-e: ekya Malik bn Anas.
([14]) Kitaabul Figh alal Madhahibil Aruba, kitaabul Yamiin, Juzu 1, pg. 75, print. Misir.
([15]) Kitaab Irishaad Ssaari: Juzu 9, pg. 358.
([16]) Abawahaab baalumba ekibuga “karibala” ennumba zamirundi ebiri – 1216 ne 1259H – nebatta abantu era nebanyaga ebintu ebyaali ebyomuwendo mu Haram ya Hussein (a.s) nga ejja lya Yaziid bweryaakola ekibuga kya Nnabbi (s.a.w).
([17]) Sunan Ibn Majah: Juzu 1, pg. 277.
([18]) - Sunan Nasa-e: Juzu 7, pg. 7.
- Sunan Ibn Majah: Juzu 1, pg. 278.
([19]) Sunan Nasa-e: Juzu 7, pg. 9.
([20]) Sunanul Kubra, ekya Baihaqe, Juzu 10, pg. 29 – era tekiri wala n’ekyo ekiri mumusnad Ahmad: Juzu 2, pg. 69.
([21]) Sunan Nasa-e: Juzu 7, pg. 8.
([22]) Musnad Ahmad: Juzu 2, pg. 34.


text:
Olwali
Bannasayansi bayiiyiza akapiira akaliko compyuta.
Ivan Ssenabulya
November 29th, 2017
Bya samuel ssebuliba.
Mu Bungereza abakugu mu by’okunonyereza baliko akapiira ka kalimpitawa kebayiiyiza nga kano omuntu bwakambala alina obusobozi obusoma ebyafaayo by’omuntu akambadde nadala abakyala beyakegatta nabo, amaanyi g’ekisajja gaalina, kko n’obukodyo bwakozesa, kko nebirara.
Obupiira buno obutuumidwa i.Con, buliko ka Application akakwatagana ne simu y’omuntu aba akambadde, kale nga buli kyekazudde kigenda butereevu ku simu.
Abakoze akapiira kano bagamba nti kigenda kuyamba abasajja abeeyita bakafulu mumukwano okumanya webayimiridde.


text: 2 Nsazeewo obutabanakuwaza nga nkomyewo okubakyalira.2 Kubanga bwe mbanakuwaza, ani anansanyusa okuggyako abo be nnakuwaza?3 Era nnawandiika ebintu ebyo, bwe ndijja nneme kunakuwazibwa abo abandinsanyusizza, kubanga mbalinamu obwesige: ebintu ebindeetera essanyu nammwe mmwenna bibaleetera essanyu.4 Nnabawandiikira nga ndi mu kubonaabona kungi, nga n’omutima gwange gujjudde obulumi, era nga nkaaba amaziga, si lwa kwagala kubanakuwaza,+ naye musobole okumanya okwagala okungi kwe nnina gye muli.5 Bwe wabaawo omuntu yenna aleeseewo ennaku,+ tanakuwazizza nze nzekka naye nammwe mmwenna—sandyagadde kwogeza bukambwe.6 Okunenya kuno okw’abangi kumala omusajja ng’oyo;7 n’olwekyo, mubeere beetegefu okumusonyiwa n’okumubudaabuda,+ aleme okutendewalirwa* olw’okunakuwala ennyo.+8 N’olwekyo, mbakubiriza okumulaga okwagala.+9 Era kyenva mbawandiikira okukakasa obanga muli bawulize mu bintu byonna.10 Ekintu kyonna kye musonyiwa omuntu nange mba nkimusonyiye. Mu butuufu, kyonna kye nnasonyiwa omuntu (bwe mba nnakimusonyiwa), nnakimusonyiwa ku lwammwe mu maaso ga Kristo,11 Sitaani aleme okutuwangula+ kubanga tumanyi enkwe ze.*+12 Bwe nnatuuka mu Tulowa+ okulangirira amawulire amalungi agakwata ku Kristo, era oluggi ne lunzigulirwawo mu Mukama waffe,13 saafuna buweerero mu mutima* gwange olw’obutasangayo Tito+ muganda wange, naye nnabasiibula ne ŋŋenda mu Masedoniya.+14 Naye Katonda yeebazibwe atukulembera bulijjo mu kibinja ky’abawanguzi abayisa ekivvulu nga tuli wamu ne Kristo, era okuyitira mu ffe, abunyisa akawoowo ak’okumanya okumukwatako mu buli kifo!15 Kubanga eri Katonda tuli kawoowo akalungi aka Kristo mu abo abalokolebwa ne mu abo abazikirira;16 eri abo abazikirira tuli vvumbe ery’okufa erireeta okufa,+ eri abalokolebwa tuli kawoowo ak’obulamu akaleeta obulamu. Ani alina ebisaanyizo okukola ebintu bino?17 Ffe tubirina, kubanga tetutunda kigambo kya Katonda+ nga bangi bwe bakola, naye twogera mu bwesimbu ng’abatumiddwa Katonda, nga tulabibwa Katonda, era nga tuli wamu ne Kristo.


text:
Ebbaluwa Okuva eri Akakiiko Akafuzi
Ow’Oluganda Omwagalwa Ayagala Yakuwa:
Yesu yagamba nti: “Mujja kumanya amazima, era amazima gajja kubafuula ba ddembe.” (Yokaana 8:32) Ng’ebigambo ebyo bizzaamu nnyo amaanyi! Ne mu ‘nnaku zino ez’enkomerero’ enzibu ennyo era ezijjudde obulimba tusobola okutegeera amazima. (2 Timoseewo 3:1) Ojjukira lwe wasooka okutegeera agamu ku mazima agali mu Kigambo kya Katonda? Nga kiteekwa okuba nga kyakusanyusa nnyo!
Kyokka, wadde nga kikulu nnyo okutegeera amazima n’okugabuulirako abalala obutayosa, era tuteekwa okweyisa mu ngeri etuukana n’amazima ago. Okusobola okukola ekyo, kitwetaagisa okwekuumiranga mu kwagala kwa Katonda. Kino kizingiramu ki? Ebigambo Yesu bye yayogera mu kiro ekyasembayo ng’agenda okuttibwa biddamu ekibuuzo ekyo. Yagamba abatume be abeesigwa nti: “Bwe mukwata ebiragiro byange, mujja kusigala mu kwagala kwange, nga nze bwe nkutte ebiragiro bya Kitange ne nsigala mu kwagala kwe.”—Yokaana 15:10.
Weetegereze nti Yesu yasigala mu kwagala kwa Katonda olw’okuba yakwata ebiragiro bye. Ne leero, okusobola okusigala mu kwagala kwa Katonda, tulina okutambulira mu mazima buli lunaku. Mu kiro ekyo kye kimu Yesu yagamba nti: “Bwe mumanya ebintu bino, muba basanyufu bwe mubikola.”—Yokaana 13:17.
Tusuubira nti akatabo kano kajja kukuyamba okweyongera okutambulira mu mazima, mu ngeri eyo osobole okwekuumiranga mu ‘kwagala kwa Katonda okunaabasobozesa okufuna obulamu obutaggwaawo.’—Yuda 21.
Akakiiko Akafuzi ak’Abajulirwa ba Yakuwa